
ΘEMA: ΤΕΧΝΙΚOI ΚΑΝΟΝΙΣΜOI 2011
1 
Ισχύοντες τεχνικοί κανονισμοί

Στους αγώνες ράλι, μίνι ράλι, ράλι σπριντ και αναβάσεων επιτρέπεται να συμμετέχουν αυτοκίνητα των ομάδων Α, Ν καθώς και της κατηγορίας Ε, που απαρτίζεται από τις ομάδες ΕΑ, ΕΝ και ΕΕ.
Επιπλέον, στους αγώνες ράλι επιτρέπεται να συμμετέχουν αυτοκίνητα της κατηγορίας 4x4 ράλι, σύμφωνα με τον αντίστοιχο τεχνικό κανονισμό.

Στους αγώνες ταχύτητας επιτρέπεται να συμμετέχουν αυτοκίνητα των ομάδων Α, Ν, ST , formula saloon καθώς και της κατηγορίας Ε, που απαρτίζεται από τις ομάδες ΕΝ, ΕΑ και ΕΕ.
Σε κάθε περίπτωση, στα αυτοκίνητα της ομάδας Α περιλαμβάνονται τα WRC, WRC2, S1600, kit car καθώς και αυτά της  ομάδας R εκτός των κλάσεων R1A και R1B.
Αντίστοιχα, στα αυτοκίνητα της ομάδας N περιλαμβάνονται και τα S2000 (κλάση Ν/4) καθώς και τα αυτοκίνητα της  ομάδας R των κλάσεων R1A και R1B. Η αντιστοίχιση των κλάσεων της  ομάδας R με κλάσεις της ομάδας Α φαίνεται στο κεφάλαιο 12 της παρούσης εγκυκλίου.
Επίσης σε οποιοδήποτε αγώνα, κατά περίπτωση σύμφωνα με την αντίστοιχη προκήρυξη, μπορούν να συμμετέχουν ορισμένα αυτοκίνητα στα πλαίσια συγκεκριμένων θεσμών (ενιαίο – “Cup”), με τους αντίστοιχους τεχνικούς κανονισμούς.
Τέλος, επιτρέπεται η συμμετοχή ιστορικών αυτοκινήτων σε όλους τους αγώνες. Στους αγώνες οι οποίοι δεν προσμετρούν στα έπαθλα ιστορικών αυτοκινήτων, τα ιστορικά αυτοκίνητα συμμετέχουν στην αντίστοιχη κλάση της κατηγορίας Ε / ομάδας ΕΕ.
Σε όλους τους αγώνες, περιλαμβανομένων και των ράλι σπριντ, είναι υποχρεωτικό τα αυτοκίνητα να δηλώνονται και να ελέγχονται σε κάποια από τις παραπάνω ομάδες, ασχέτως αν κατηγοριοποιούνται περαιτέρω, σύμφωνα με το συμπληρωματικό κανονισμό του αγώνα (πχ. ανάλογα με τον κυλινδρισμό τους).
Σε εθνικούς μόνο αγώνες ράλι, μίνι ράλι και ράλι σπριντ επιτρέπεται η συμμετοχή αυτοκινήτων με μέγιστο κυλινδρισμό 3500 cc.

1.1 Ομάδα Α
Ο τεχνικός κανονισμός της ομάδας Α (διακριτικά γράμματα: “A”) για όλους τους αγώνες είναι αυτός που ορίζεται στο άρθρο 255 του Παραρτήματος J του ΔΑΚ, με τις εξαιρέσεις που περιγράφονται στην παρούσα εγκύκλιο.
Περιλαμβάνονται τα συνήθη αυτοκίνητα της ομάδας Α, τα αυτοκίνητα WRC, WRC2, Kit Car και Super 1600, καθώς και τα αυτοκίνητα της ομάδας R όλων των κλάσεων εκτός από R1A και R1B.
Η αντιστοίχιση των κλάσεων της ομάδας R με κλάσεις της ομάδας Α φαίνεται στο κεφάλαιο 12 της παρούσας εγκυκλίου.
Αν ένα αυτοκίνητο χρησιμοποιεί την επέκταση “VR” του δελτίου αναγνώρισης τότε ισχύουν για αυτό όσα αναφέρονται στην παρούσα εγκύκλιο για την ομάδα R (πχ. τα σχετικά με τα βάρη).
Επιτρέπεται η χρήση εθνικών επεκτάσεων  “VR” σε αυτοκίνητα της ομάδος Α κατόπιν αιτήσεως στην ΕΘ.Ε.Α , σε αυτή την περίπτωση τα βάρη τους  ορίζονται παρακάτω.

Οι ανωτέρω επεκτάσεις επιτρέπονται μόνο σε αυτοκίνητα μέχρι 2000 cc . 

Ορίζεται η κλάση Α/6+ η οποία αποτελείται από τα ακόλουθα αυτοκίνητα: Τα αυτοκίνητα  Α/6 kit car, S1600, R2B και αυτοκίνητα της ομάδος Α/6 που χρησιμοποιούν εθνικές επεκτάσεις ‘’  VR ‘’ .
Η κλάση Α/6+  επιτρέπεται να συμμετέχει μόνο στις αναβάσεις. 

Τα αυτοκίνητα  Α/6 kit car, S1600, R2B και αυτοκίνητα της ομάδος Α/6 που χρησιμοποιούν εθνικές επεκτάσεις ‘’  VR ‘’ συμμετέχουν μόνο στην κατηγορία F3 όπως αυτή ορίζεται στο άρθρο 1.10  και μόνο στην κατηγορία F2 όπως αυτή ορίζεται στο αντίστοιχο άρθρο 1.9.
Ορίζεται η κλάση Α/7+ η οποία αποτελείται από τα ακόλουθα αυτοκίνητα: Α/7 kit car, ΕΑ/7  kit car 
Σε όλους τους αγώνες, τα αυτοκίνητα της ομάδας Α μπορούν να συμμετέχουν στις αντίστοιχες κλάσεις   Α/5,  Α/6,  Α/7 , Α/7+ και Α/8, και σε όποιες περαιτέρω κατηγορίες προβλέπονται από τους κανονισμούς του αγώνα (πχ. ανάλογα με τον κυλινδρισμό τους).

Ειδικά για τους αγώνες ταχύτητας τα αυτοκίνητα της ομάδας Α μπορούν να συμμετέχουν στις ακόλουθες κατηγορίες:

· Αυτοκίνητα των κλάσεων  A/5 , Α/5 kit car,  Α/6 , Α/6  kit car – S1600 - R2B και Α/6 που χρησιμοποιούν εθνικές επεκτάσεις τύπου VR στην κατηγορία “Sport”. 
· Αυτοκίνητα  A/7, A/7 kit car και Α/8 στην κατηγορία “Open” 
Απαγορεύεται η χρησιμοποίηση εξαρτημάτων των επεκτάσεων VK (kit car), VK-S (S1600), VK – R , WR (WRC) και WR2 (WRC2)  του δελτίου αναγνώρισης με τρόπο διαφορετικό από αυτόν που προβλέπουν οι εν λόγω επεκτάσεις του δελτίου αναγνώρισης. 
Σε ό,τι αφορά τις επεκτάσεις VK-S,  WR και WR2, αυτές πρέπει να χρησιμοποιούνται καθ΄ ολοκληρία. Αυτό σημαίνει, πως τα αυτοκίνητα της ομάδας Α δεν μπορούν σταδιακά να μετατραπούν σε S1600 ή σε WRC ή σε WRC2.

Σε ό,τι αφορά τις επεκτάσεις VK του δελτίου αναγνώρισης, αν αυτές επιτρέπουν τη μεμονωμένη χρησιμοποίηση κάποιων εξαρτημάτων τους, το αυτοκίνητο που χρησιμοποιεί έστω και ένα από αυτά τα εξαρτήματα λογίζεται ως Kit Car και, εκτός άλλων συνεπειών στη βαθμολόγησή του, ανάλογα με την αντίστοιχη προκήρυξη, υπόκεινται στους περιορισμούς βάρους, που αναφέρονται στη συνέχεια.
Οι συμμετέχοντες οι οποίοι χρησιμοποιούν αυτοκίνητα Kit Car ή Super 1600 ή R ή WRC ή WRC2 είναι υποχρεωμένοι να το δηλώνουν κατά τη δήλωση συμμετοχής τους. 

 Επίσης υποχρεούνται να δηλώνουν κατά τον έλεγχο εξακρίβωσης ποιά ακριβώς επέκταση VK ή VK-S ή VK-R, VR ή WR ή WR2 του δελτίου αναγνώρισης χρησιμοποιούν. 

Απαγορεύεται  η  ανάμειξη των επεκτάσεων.
Η διάμετρος του περιοριστικού στομίου του Turbo στα αντίστοιχα αυτοκίνητα της ομάδας Α είναι 34 mm.

Για τα αυτοκίνητα Kit Car πάνω από 1600 cc ισχύει σε όλους τους αγώνες η υποχρέωση χρήσης περιοριστή στην εισαγωγή που αναφέρεται στο Παράρτημα J άρθρο 255.5.1.8.3. 

Για τα αυτοκίνητα της κλάσης Α/8, εξαιρούμενων των WRC και WRC2, και για εθνικούς αγώνες μόνο, επιτρέπεται η χρήση ψεκασμού νερού στον εναλλάκτη του Turbo, σύμφωνα με το δελτίο αναγνώρισης της ομάδας Α.

Για τα αυτοκίνητα ομάδας Α στους αγώνες αναβάσεων και ταχύτητας απαγορεύεται η χρήση ρεζέρβας, γρύλλου και εργαλείων.

Τα ελάχιστα βάρη των αυτοκινήτων ομάδας  Α με εθνική επέκταση VR , ομάδας R, Kit Car και Super 1600 ορίζονται ως εξής:

Kit Car A/7 (1600 - 2000 cc) για αγώνες αναβάσεων και ταχύτητας: 1000 κιλά

Kit Car A/7 (1600 - 2000 cc) για αγώνες ράλι, μίνι ράλι και ράλι σπριντ: 1000 κιλά

R3C (1600 - 2000 cc) ( κλάση Α/7 ) για αγώνες αναβάσεων και ταχύτητας: 1030 κιλά

R3C (1600 - 2000 cc) ( κλάση Α/7 ) για αγώνες ράλι, μίνι ράλι και ράλι σπριντ: 1080 κιλά

Ομάδα Α με εθνική επέκταση VR  (1600 - 2000 cc) ( κλάση Α/7 ) για αγώνες αναβάσεων και ταχύτητας: 960 κιλά

Ομάδα Α με εθνική επέκταση VR  (1600 - 2000 cc) ( κλάση Α/7 ) για αγώνες ράλι, μίνι ράλι και ράλι σπριντ: 1030 κιλά

R2B (1400 - 1600 cc) (κατηγορία F3 ) για αγώνες αναβάσεων και ταχύτητας: 980 κιλά

R2B (1400 - 1600 cc) (κατηγορία F3 ) για αγώνες ράλι, μίνι ράλι και ράλι σπριντ: 1030 κιλά

Ομάδα Α με εθνική επέκταση VR  (1400 - 1600 cc) (κατηγορία F3) για αγώνες αναβάσεων και ταχύτητας: 900 κιλά

Ομάδα Α με εθνική επέκταση VR  (1400 - 1600 cc) (κατηγορία F3) για αγώνες ράλι, μίνι ράλι και ράλι σπριντ: 920 κιλά

Kit Car A/6 (1400 - 1600 cc) για αγώνες αναβάσεων και ταχύτητας: 900 κιλά
Κit Car A/6 (1400 - 1600 cc) για αγώνες ράλι, μίνι ράλι και ράλι σπριντ:  920 κιλά  
Super 1600 (1400 - 1600 cc) για αγώνες αναβάσεων και ταχύτητας: 920 κιλά

Super 1600 (1400 - 1600 cc) για αγώνες ράλι, μίνι ράλι και ράλι σπριντ: 1000  κιλά
Kit Car A/5 (1150 - 1400 cc) για αγώνες αναβάσεων και ταχύτητας: 820 κιλά

Kit Car A/5 (1150 - 1400 cc) για αγώνες ράλι, μίνι ράλι και ράλι σπριντ: 880 κιλά

Kit Car (1000 - 1150 cc) για αγώνες αναβάσεων και ταχύτητας: 790 κιλά

Kit Car (1000 - 1150 cc) για αγώνες ράλι, μίνι ράλι και ράλι σπριντ: 790 κιλά

Kit Car  ( - 1000 cc) για αγώνες αναβάσεων και ταχύτητας: 760 κιλά

Kit Car  ( - 1000 cc) για αγώνες ράλι, μίνι ράλι και ράλι σπριντ: 760 κιλά

Τα ελάχιστα βάρη όλων των υπολοίπων (μη kit car – S1600) αυτοκινήτων ομάδας Α στα ράλι σπριντ και μίνι ράλι ορίζονται ίδια με αυτά των ράλι.
Τα ελάχιστα βάρη των αυτοκινήτων της κλάσης Α/6 στους αγώνες ταχύτητας ορίζονται στη συνέχεια της παρούσας εγκυκλίου.

Σε όλους τους αγώνες το ζύγισμα γίνεται χωρίς άδειασμα των δεξαμενών αναλώσιμων υγρών.

Κατά τα λοιπά, ως προς το βάρος ισχύουν οι προβλέψεις του άρθρου 255.4 του Παραρτήματος J.
Η διάταξη του επιλογέα ταχυτήτων που είναι αναγνωρισμένη στο αρχικό αυτοκίνητο είναι ελεύθερη.

Σε αγώνες αναβάσεων και ταχύτητας επιβάλλεται η αφαίρεση της ρεζέρβας, του γρύλλου και των εργαλείων.
1.2 
Ομάδα Ν
Ο τεχνικός κανονισμός της ομάδας Ν (διακριτικά γράμματα: “Ν”) για όλους τους αγώνες είναι αυτός που ορίζεται στα άρθρα 254 (προκειμένου για συνήθη αυτοκίνητα ομάδας Ν) ή 254Α (προκειμένου για αυτοκίνητα Super 2000) του Παραρτήματος J του ΔΑΚ, με τις εξαιρέσεις που περιγράφονται στην παρούσα εγκύκλιο.
Διευκρινίζεται, πως όπου αναφέρεται “Super 2000” ή “S2000” εννοείται “Super 2000 (Rallies)” δηλ. αυτοκίνητα σύμφωνα με το άρθρο 254Α του Παραρτήματος J και όχι “Super 2000 (Circuit)”, που είναι αυτοκίνητα σύμφωνα με το άρθρο 263 του Παραρτήματος J τα οποία συμμετέχουν σε αγώνες ταχύτητας τουρισμού (WTCC κτλ.).

Περιλαμβάνονται τα συνήθη αυτοκίνητα της ομάδας N, τα αυτοκίνητα Super 2000 (Rallies), καθώς και τα αυτοκίνητα της ομάδας R των κλάσεων R1A και R1B. Η αντιστοίχιση των κλάσεων της ομάδας R με κλάσεις της ομάδας Ν φαίνεται στο κεφάλαιο 12 της παρούσας εγκυκλίου.

Σε όλους τους αγώνες, εκτός των αγώνων ταχύτητας, τα αυτοκίνητα της ομάδας Ν μπορούν να συμμετέχουν στις αντίστοιχες κλάσεις Ν/1, Ν/2, Ν/3 και Ν/4, και σε όποιες περαιτέρω κατηγορίες προβλέπονται από τους κανονισμούς του αγώνα (πχ. ανάλογα με τον κυλινδρισμό τους).
Ειδικά για τους αγώνες ταχύτητας, τα αυτοκίνητα της ομάδας Ν μπορούν να συμμετέχουν στις ακόλουθες κατηγορίες:

· Αυτοκίνητα των κλάσεων Ν/1 και Ν/2 στην κατηγορία “Sport”

· Αυτοκίνητα των κλάσεων Ν/3 και Ν/4 στην κατηγορία “Open”

Η διάμετρος του περιοριστικού στομίου του Turbo στα αντίστοιχα αυτοκίνητα της ομάδας Ν είναι  33 mm.

Επιπλέον ελευθερίες ομάδας Ν μόνο για εθνικούς αγώνες :

Επιτρέπεται η χρήση οποιουδήποτε τύπου μηχανικού (δηλ. όχι τύπου σιλικόνης ή άλλου υδραυλικής λειτουργίας) διαφορικού περιορισμένης ολίσθησης (μπλοκέ), ακόμα και αν δεν προβλέπεται τέτοιο διαφορικό στο δελτίο αναγνώρισης ή σε κάποια επέκτασή του, αρκεί να διατηρούνται οι αναγνωρισμένες τελικές σχέσεις μετάδοσης.
Επίσης επιτρέπεται η ενίσχυση της κορώνας του διαφορικού με προσθήκη υλικού, κόλληση – “ράψιμο” ή βίδες. Η επέμβαση αυτή απαγορεύεται να έχει οποιαδήποτε άλλη λειτουργικότητα, πέραν της αύξησης της αντοχής του διαφορικού.
Επιτρέπεται η αφαίρεση όλων των καθισμάτων που δεν χρησιμοποιούνται, μαζί με τις βάσεις τους, και όλων των ζωνών ασφάλειας που δεν χρησιμοποιούνται.
Οι εκκεντροφόροι είναι ελεύθεροι , μόνο για τις κλάσεις Ν/1 – Ν/2 – Ν/3 ,  με τις ακόλουθες προϋποθέσεις:

· Ολα τα χαρακτηριστικά (διαστάσεις, βύθισμα, διάγραμμα κτλ.) παραμένουν όπως στο δελτίο αναγνώρισης.

· Το υλικό κατασκευής δεν αλλάζει σε σχέση με το αρχικό.

· Δεν επιτρέπονται οι κούφιοι εκκεντροφόροι  
Σε αγώνες αναβάσεων και ταχύτητας:

· Επιτρέπεται η αφαίρεση του πίσω υαλοκαθαριστήρα

· Επιβάλλεται η αφαίρεση της ρεζέρβας, του γρύλλου και των εργαλείων

· Επιτρέπεται η χρήση ζαντών με τις ακόλουθες μέγιστες διαστάσεις ανά κλάση:

Ν/1:
6.5x15
N/2:
7.0x15
N/3:
7.5x16
N/4:
8x18

ή ό,τι αναφέρεται στο δελτίο αναγνώρισης, αν είναι μεγαλύτερο.  
Σε αγώνες ράλλυ και ράλλυ σπρίντ  επιτρέπεται η χρήση ζαντών με τις ακόλουθες μέγιστες διαστάσεις για την κλάση N/2 : 7.0x15.
Τα ύψη όλων των αυτοκινήτων της ομάδος Ν είναι ελεύθερα . 
Οι σύνδεσμοι και οι ντίζες του μηχανισμού επιλογής του κιβωτίου είναι ελεύθεροι.
1.3 
Κατηγορία Ε – Ομάδες ΕΝ, ΕΑ και ΕΕ

Οι κανονισμοί της κατηγορίας Ε, η οποία περιλαμβάνει τις ομάδες ΕΝ (διακριτικά γράμματα: “ΕΝ”) ΕΑ  (διακριτικά γράμματα: “EA”) και ΕΕ (διακριτικά γράμματα: “EE”), περιγράφονται στον Τεχνικό Κανονισμό της κατηγορίας Ε.

Τα αυτοκίνητα της ομάδας ΕΝ μπορούν να συμμετέχουν σε οποιοδήποτε αγώνα ράλι, μίνι ράλι, ράλι σπριντ, αναβάσεων και ταχύτητας  στις αντίστοιχες κλάσεις της ομάδος Ν . 

Τα αυτοκίνητα της ομάδας ΕΑ μπορούν να συμμετέχουν σε οποιοδήποτε αγώνα ράλι, μίνι ράλι, ράλι σπριντ, αναβάσεων ή ταχύτητας  στις αντίστοιχες κλάσεις της ομάδος Α .
Τα αυτοκίνητα της ομάδας ΕΕ μπορούν να συμμετέχουν σε οποιοδήποτε αγώνα ράλι , μίνι ράλι , ράλι σπρίντ ,αναβάσεων ή ταχύτητας στις αντίστοιχες κλάσεις Ε/9, Ε/10, Ε/11, Ε/12 
Κατά συνέπεια, σε αγώνες ράλι , μίνι ράλι , ράλι σπρίντ , αναβάσεων ή ταχύτητας συμμετέχουν τα αυτοκίνητα των ομάδων ΕΝ, ΕΑ και ΕΕ.
Επιτρέπεται για τις ομάδες ΕΝ/ΕΑ η χρήση ανταλλακτικών διαφορετικού κατασκευαστή σε σχέση με αυτόν που αναφέρει τα δελτίο αναγνώρισης με την προυπόθεση ότι δεν αλλάζουν οι διαστάσεις που αναφέρει το δελτίο αναγνώρισης .

Τα αυτοκίνητα της κατηγορίας Ε συμμετέχουν σε όποιες περαιτέρω κατηγορίες προβλέπονται από τους κανονισμούς του αγώνα (πχ. ανάλογα με τον κυλινδρισμό τους).
Επιτρέπεται η χρήση εθνικών επεκτάσεων   “VR”  του δελτίου αναγνώρισης  κατόπιν σχετικής αιτήσεως στην ΕΘ.Ε.Α. μόνο για τα αυτοκίνητα των ομάδων ΕΑ , ΕΝ  , σε αυτή την περίπτωση θα ισχύουν για τα βάρη  όσα αναφέρονται  στην παρούσα εγκύκλιο για την αντίστοιχη με τα κυβικά τους ομάδα Α με εθνική επέκταση VR . 
Η κατάταξη των ανωτέρω αυτοκινήτων  θα γίνεται στην αντίστοιχη με την κατηγορία Α που χρησιμοποιεί επεκτάσεις τύπου ‘’VR’’.  Οι ανωτέρω επεκτάσεις επιτρέπονται μόνο σε αυτοκίνητα μέχρι 2000 cc. 

Ειδικά για τους αγώνες ταχύτητας, τα αυτοκίνητα των ομάδων ΕΝ, ΕΑ και ΕΕ μπορούν να συμμετέχουν στις ακόλουθες κατηγορίες:

· Αυτοκίνητα των κλάσεων ΕΝ/1 – ΕΑ/5 – ΕΕ/9, ΕΑ/6 – EN/2 – ΕΕ/10 στην κατηγορία “Sport”. 
· Αυτοκίνητα των κλάσεων EA/7 – EE/11, ΕΑ/8 – ΕΕ/12 στην κατηγορία “Open”

1.4 
Ομάδα ST
Ο τεχνικός κανονισμός της ομάδας ST (διακριτικά γράμματα: “ST”) για τους αγώνες ταχύτητας είναι αυτός που ορίζεται στο άρθρο 262 του Παραρτήματος J του ΔΑΚ του 2001.
Τα αυτοκίνητα της ομάδας ST μπορούν να συμμετέχουν μόνο σε αγώνες ταχύτητας στην κατηγορία “Open”.
Το ελάχιστο βάρος των αυτοκινήτων ST ορίζεται στα 1000 κιλά μετρούμενα όπως προβλέπει το άρθρο 262.
1.5 Αυτοκίνητα ράλι εκτός δρόμου
Τα αυτοκίνητα ράλι εκτός δρόμου συμμετέχουν σε αγώνες ράλι, μίνι ράλι, ράλι σπριντ και τύπου Baja, στις ακόλουθες ομάδες:
· Τ2 (διακριτικά γράμματα “T2”), δηλ. αυτοκίνητα σειράς παραγωγής εκτός δρόμου, σύμφωνα με το άρθρο 284 του Παραρτήματος J του ΔΑΚ του 2011
· Τ1 (διακριτικά γράμματα: “T1”), δηλ. αυτοκίνητα βελτιωμένα εκτός δρόμου, σύμφωνα με το άρθρο 285 του Παραρτήματος J του ΔΑΚ του 2011
· Τ8 (διακριτικά γράμματα: “T8”), δηλ.αυτοκίνητα πρωτότυπα εκτός δρόμου, σύμφωνα με τον αντίστοιχο τεχνικό κανονισμό, ο οποίος βασίζεται στο άρθρο 286 του Παραρτήματος J του ΔΑΚ του 1997. Η διάμετρος του περιοριστικού στομίου του Turbo στα αντίστοιχα αυτοκίνητα της ομάδας Τ8 είναι 32 mm.
Σε όλες τις περιπτώσεις, τα μέτρα ασφάλειας πρέπει να είναι σύμφωνα με το άρθρο 283 του Παραρτήματος J του ΔΑΚ του 2011.

1.6 Αυτοκίνητα αντοχής εκτός δρόμου και trial εκτός δρόμου
Τα αυτοκίνητα αντοχής εκτός δρόμου των ομάδων Normal (A2), Open (A1), Φορτηγών (F) και Rally (R) συμμετέχουν σε αγώνες αντοχής εκτός δρόμου σύμφωνα με τον αντίστοιχο τεχνικό κανονισμό αυτοκινήτων αντοχής εκτός δρόμου, ανεξαρτήτως της ονομασίας των αγώνων αυτών, πχ. “Αντοχής”, “Trail-ride”, “Rally raid”.
Επίσης, τα αυτοκίνητα εκτός δρόμου trial συμμετέχουν σε αγώνες trial 4x4 σύμφωνα με τον αντίστοιχο τεχνικό κανονισμό.
1.7 Ιστορικά αυτοκίνητα
Τα ιστορικά αυτοκίνητα συμμετέχουν σε αγώνες ράλι, μίνι ράλι, ράλι σπριντ, αναβάσεων και ταχύτητας, σύμφωνα με τα αναφερόμενα στην παρούσα εγκύκλιο και τους αντίστοιχους κανονισμούς ιστορικών αυτοκινήτων (Παράρτημα Κ και Παραρτήματα J της αντίστοιχης περιόδου).

Τα αυτοκίνητα της κατηγορίας 1 μπορούν να συμμετέχουν, να κατατάσσονται και να βαθμολογούνται σε όλους τους αγώνες αναβάσεων, ταχύτητας και τύπου ράλι

Τα αυτοκίνητα της κατηγορίας 2 μπορούν να συμμετέχουν, να κατατάσσονται και να βαθμολογούνται σε όλους τους αγώνες αναβάσεων, ταχύτητας και τύπου ράλι

Τα αυτοκίνητα της κατηγορίας 3 μπορούν να συμμετέχουν, να κατατάσσονται και να βαθμολογούνται σε όλους τους αγώνες αναβάσεων και ταχύτητας και τύπου ράλι .  
Τα αυτοκίνητα της κατηγορίας 4 μπορούν να συμμετέχουν σε όλους τους αγώνες αναβάσεων, ταχύτητας και τύπου ράλι αλλά χωρίς να βαθμολογούνται .

Επίσης μπορούν να συμμετέχουν σε όλους τους υπόλοιπους αγώνες που δεν προσμετρούν σε κάποιο έπαθλο ιστορικών στην αντίστοιχη με τα κυβικά τους κλάση της κατηγορίας Ε/ΕΕ. 

1.8 Αυτοκίνητα dragster
Τα αυτοκίνητα dragster συμμετέχουν μόνο στους αγώνες dragster σύμφωνα με τον αντίστοιχο τεχνικό κανονισμό.
1.9 Κατηγορία F2

Η κατηγορία F2, όπου αυτή ορίζεται από την αντίστοιχη προκήρυξη, περιλαμβάνει ατμοσφαιρικά δικίνητα αυτοκίνητα των ομάδων Ν – Α – ΕΝ  – ΕΑ -  ΕΕ με κυλινδρισμό μικρότερο από 2000 cc. 
Τo βάρος των αυτοκινήτων της ομάδος ΕΕ  που συμμετέχουν στην κατηγορία   F2  πρέπει να είναι το ίδιο με την  αντίστοιχη με τα κυβικά τους κλάση της ομάδος Α.

Στην κατηγορία F2 συμμετέχουν και τα αυτοκίνητα  Α/6 kit car, S1600, R2B και αυτοκίνητα της ομάδος Α/6 , A/7 που χρησιμοποιούν εθνικές επεκτάσεις ‘’  VR ‘’.
1.10 Κατηγορία F3
Η κατηγορία F3, όπου αυτή ορίζεται από την αντίστοιχη προκήρυξη, περιλαμβάνει ατμοσφαιρικά δικίνητα αυτοκίνητα των ομάδων Ν – Α – ΕΝ  – ΕΑ -  ΕΕ με κυλινδρισμό μικρότερο από 1600 cc. 

Τo βάρος των αυτοκινήτων της ομάδος ΕΕ  που συμμετέχουν στην κατηγορία   F3  πρέπει να είναι το ίδιο με την  αντίστοιχη με τα κυβικά τους κλάση της ομάδος Α.

Στην κατηγορία F3 συμμετέχουν και τα αυτοκίνητα  Α/6 kit car, S1600, R2B και αυτοκίνητα της ομάδος Α/6 που χρησιμοποιούν εθνικές επεκτάσεις ‘’  VR ‘’.
1.11 Ομάδα Formula Saloon
Σκοπός της Κατηγορίας Formula Saloon είναι η δημιουργία μιάς ομάδας εξελιγμένων αγωνιστικών αυτοκινήτων για συμμετοχή σε αγώνες ταχύτητας και αναβάσεων.
Σε αυτή την κατηγορία γίνονται δεκτά όλα τα αυτοκίνητα εκτός από αμιγώς αγωνιστικά αυτοκίνητα των κατηγοριών Ν,Α,Ε,R,ST, WRC .
2  Ισχύς των δελτίων αναγνώρισης Ομάδων Α, Ν KAI ST
Για όλους τους αγώνες ράλι εκτός από αυτούς του Παγκοσμίου Πρωταθλήματος Ράλι (δηλ. εκτός και του Ράλι Ακρόπολις), παρατείνεται η ισχύς των δελτίων αναγνώρισης στις Ομάδες Α και Ν κατά 4 χρόνια από την ημερομηνία λήξης τους, εκτός και αν κάτι τέτοιο απαγορεύεται σαφώς από σχετική ένδειξη πάνω στο ίδιο το δελτίο αναγνώρισης. 

Τα δελτία αναγνώρισης σταθεροποιούνται ("παγώνουν") στην κατάσταση που βρίσκονταν την ημερομηνία της λήξης τους και δεν εκδίδονται νέες επεκτάσεις (VF / VO), διορθώσεις (ER) κοκ. Τα αυτοκίνητα μπορούν να συμμετέχουν στις Ομάδες Α και Ν και πρέπει να είναι σύμφωνα με το σταθεροποιημένο δελτίο αναγνώρισης και επιπλέον:

· Προκειμένου για διεθνείς αγώνες (περιλαμβάνεται το ράλι ΕΛΠΑ), με τους τεχνικούς κανονισμούς (Παράρτημα J) της αντίστοιχης ομάδας (A – J 255 και N – J 254) που ίσχυαν την ημερομηνία λήξης του δελτίου αναγνώρισης.

· Προκειμένου για εθνικούς αγώνες (ράλι, μίνι ράλι, ράλι σπριντ, ταχύτητας και αναβάσεων), με τους τρέχοντες τεχνικούς κανονισμούς (Παράρτημα J), δηλ. αυτούς που ισχύουν ανά πάσα στιγμή για την αντίστοιχη ομάδα (A – J 255 και N – J 254).

Σε κάθε περίπτωση, η διάμετρος του περιοριστή του Turbo (αν υπάρχει) και τα ελάχιστα βάρη, όπως και τα συστήματα ασφαλείας, είναι αυτά που αναφέρονται στους τρέχοντες τεχνικούς κανονισμούς.

Τα παραπάνω  φαίνονται στον ακόλουθο  πίνακα:

	Δελτίο αναγνώρισης
	Τεχνικοί κανονισμοί (Παράρτημα J)

	Εληξε…
	Ισχύει μέχρι...
	Διεθνή ράλι
	Αλλοι αγώνες

	31/12/1998
	31/12/2002
	Του 1998 (*)
	Τρέχον J

	31/12/1999
	31/12/2003
	Του 1999 (*)
	Τρέχον J

	31/12/2000
	31/12/2004
	Του 2000 (*)
	Τρέχον J

	31/12/2001
	31/12/2005
	Του 2001 (*)
	Τρέχον J

	31/12/2002
	31/12/2006
	Του 2002 (*)
	Τρέχον J

	31/12/2003
	31/12/2007
	Του 2003 (*)
	Τρέχον J

	31/12/2004
	31/12/2008
	Του 2004 (*)
	Τρέχον J

	31/12/2005
	31/12/2009
	Του 2005 (*)
	Τρέχον J

	31/12/2006
	31/12/2010
	Του 2006 (*)
	Τρέχον J

	31/12/2007
	31/12/2011
	Του 2007 (*)
	Τρέχον J

	31/12/2008
	31/12/2012
	Του 2008 (*)
	Τρέχον J


(*) Εκτός των κανονισμών για τους περιοριστές Turbo, τα βάρη και τα συστήματα ασφάλειας, που πάντα ισχύουν οι τρέχοντες κανονισμοί.
Αντίστοιχα ισχύουν για τα δελτία αναγνώρισης της ομάδας ST για αγώνες ταχύτητας, τα οποία παρατείνονται για 4 έτη.

ΕΘΝΙΚΑ ΔΕΛΤΙΑ ΑΝΑΓΝΩΡΙΣΗΣ
Η δυνατότητα έκδοσης ή χρήσης εθνικών επεκτάσεων δελτίων αναγνώρισης της Δ.Ο.Α. επιτρέπεται κατόπιν αιτήσεως στην ΕΠΑ/ΕΘ.Ε.Α  και τα αυτοκίνητα με δελτίο αναγνώρισης της Δ.Ο.Α. πρέπει να συμφωνούν με το εν λόγω δελτίο αναγνώρισης, ανάλογα με την ομάδα στην οποία ανήκουν.

Σε περίπτωση που κάποιο αυτοκίνητο δε διαθέτει δελτίο αναγνώρισης, ο αντιπρόσωπός του ή κάποιος ιδιώτης μπορεί, σε συνεργασία με την ΕΠΑ/ΕΘΕΑ, να εκδώσει πλήρες εθνικό δελτίο αναγνώρισης για συμμετοχή στις ομάδες Α και Ν, σύμφωνα με την αντίστοιχη εγκύκλιο. Κατά συνέπεια, τα αυτοκίνητα με εθνικό δελτίο αναγνώρισης μπορούν να συμμετέχουν κανονικά στις ομάδες Α και Ν στους εθνικούς (μη διεθνείς) αγώνες. Στους διεθνείς αγώνες, δεν μπορούν να συμμετέχουν στο ράλι Ακρόπολις αλλά μπορούν να συμμετέχουν, στα πλαίσια της “ελληνικής” κατάταξης, μετά τα αυτοκίνητα των ομάδων Α και Ν, στο ράλι ΕΛΠΑ, και οι επιδόσεις τους να προσμετρώνται κανονικά στις βαθμολογίες των αντίστοιχων θεσμών στην Ελλάδα.

Δεν επιτρέπεται η συμμετοχή σε αγώνες, αυτοκινήτων χωρίς δελτίο αναγνώρισης, περιλαμβανομένων των ιστορικών και των αυτοκινήτων της κατηγορίας Ε, που διαθέτουν δελτίο αναγνώρισης αλλά όχι σε ισχύ.
Τα αυτοκίνητα που συμμετέχουν σε κάποιο εγκεκριμένο ενιαίο θεσμό και δεν έχουν δελτίο αναγνώρισης, μπορούν να συμμετέχουν και σε αγώνες εκτός του θεσμού, αλλά δεν κατατάσσονται στα αποτελέσματα του αγώνα. 

Περιορισμοί ελαστικών
4.1 
Ελαστικά slicks σε αγώνες ράλι, μίνι ράλι και ράλι σπριντ
Η χρήση χαραγμένων ελαστικών slicks σε ασφάλτινους αγώνες ράλι, μίνι ράλι και ράλι σπριντ απαγορεύεται. Στους αγώνες αυτούς είναι υποχρεωτική η χρήση χαραγμένων από καλούπι ελαστικών με ελάχιστη επιφάνεια χάραξης στο πέλμα 17% και αναγνωρισμένων για χρήση ασφάλτινων ράλι ή ελαστικών δρόμου.

Επιτρέπεται η χρήση ελαστικών slicks στα ιστορικά αυτοκίνητα  μόνο σε αγώνες ταχύτητας και αναβάσεων , σε αυτή την περίπτωση η διάμετρος του πλήρους τροχού είναι ελεύθερη . 

4.2 
Επεξεργασία ελαστικών
Το επιπλέον χάραγμα ήδη χαραγμένων από καλούπι ελαστικών επιτρέπεται. Επίσης επιτρέπεται το χάραγμα ελαστικών slicks (μόνο σε αγώνες αναβάσεων και ταχύτητας) σκοπό την προσαρμογή τους σε ειδικές (πχ. υγρές) συνθήκες, υπό τον όρο πως το χάραγμα δεν θέτει σε κίνδυνο την ακεραιότητα του ελαστικού, σύμφωνα με την κρίση του Τεχνικού Εφόρου. Τέλος, επιτρέπεται το ξύσιμο (shaving) της επιφάνειας επαφής του ελαστικού.

Οποιαδήποτε άλλη επεξεργασία των ελαστικών απαγορεύεται. Ειδικότερα απαγορεύεται το πλάνισμα, οποιαδήποτε επεξεργασία των "πλαϊνών" των ελαστικών (περιλαμβανομένης της διαγραφής των στοιχείων του κατασκευαστή), καθώς επίσης και οποιαδήποτε χρήση διαλυτικών, αποσκληρυντικών ή άλλων χημικών.

4.3 
Χρήση mousse
Για όλους τους αγώνες απαγορεύεται η χρήση ελαστικών με οποιαδήποτε διάταξη αντι-κλαταρίσματος ή διατήρησης της πίεσης των ελαστικών (πχ. σύστημα “mousse” ή ειδικός αφρός). To εσωτερικό των ελαστικών πρέπει να είναι γεμάτο μόνο με ατμοσφαιρικό αέρα (κατά συνέπεια απαγορεύεται η χρήση αζώτου).

4.4 
Χρήση κουβερτών
Επιτρέπεται η χρήση κουβερτών σε όλες τις ομάδες.

Χρήση έρματος
Τα παρακάτω ισχύουν σε όλες τις περιπτώσεις χρήσης έρματος.
Η τοποθέτηση του έρματος γίνεται πριν από τον έλεγχο εξακρίβωσης, με ευθύνη του αγωνιζόμενου. Κατά τη διάρκεια του ελέγχου εξακρίβωσης ο τεχνικός έφορος του αγώνα ελέγχει την ποσότητα και την ορθή τοποθέτηση του έρματος και, αν το κρίνει απαραίτητο, σφραγίζει (αν δεν είναι ήδη σφραγισμένο) κάθε τεμάχιο έρματος. Το έρμα αυτό απαγορεύεται να αφαιρεθεί καθ΄ όλη τη διάρκεια των ελεύθερων και χρονομετρημένων δοκιμαστικών και του αγώνα. Ο τεχνικός έφορος ελέγχει υποχρεωτικά, στους ενδιάμεσους τεχνικούς ελέγχους και στον τελικό τεχνικό έλεγχο, το τοποθετηθέν έρμα.

Το έρμα πρέπει να αποτελείται από μολύβδινα ή σιδερένια τεμάχια, με κατάλληλες οπές για τις βίδες στερέωσης και το πέρασμα σύρματος σφράγισης. Κάθε τεμάχιο πρέπει να είναι σταθερά και μόνιμα στερεωμένο στο πάτωμα του αυτοκινήτου, εκτός του χώρου του κινητήρα, με τουλάχιστον 2 βίδες Τ 10 mm και σκληρότητας τουλάχιστον 8.8 και με πλάκες αντιστήριξης εμβαδού τουλάχιστον 40 cm2 και πάχους τουλάχιστον 2 mm ανά βίδα. Για την προσθήκη και την αφαίρεση του έρματος πρέπει να απαιτούνται εργαλεία. 
Στους αγώνες ράλλυ, μίνι ράλλυ και ράλλυ σπρίντ δεν είναι υποχρεωτική η αφαίρεση της δεύτερης ρεζέρβας κατά το ζύγισμα.

ΠΕΡΙΟΡΙΣΤΕΣ TURBO
O έλεγχος, το μαρκάρισμα και η σφράγιση των υπερσυμπιεστών και των περιοριστών που θα χρησιμοποιηθούν στους αγώνες για τα αυτοκίνητα των ομάδων A και N πρέπει να γίνεται κατά τον έλεγχο εξακρίβωσης. Oι ενδιαφερόμενοι πρέπει να παρουσιάσουν το (τα) αυτοκίνητό (τά) τους μαζί με όλα τα εφεδρικά σετ υπερσυμπιεστών/περιοριστών που θεωρούν απαραίτητα.

Kατά τη διάρκεια του αγώνα μπορούν να χρησιμοποιηθούν τα σετ που έχουν ελεγχθεί στον έλεγχο εξακρίβωσης και άλλοι υπερσυμπιεστές/περιοριστές με την προυπόθεση να ελεγχθούν, μαρκαρισθούν και σφραγισθούν στο σέρβις πάρκ.

Οι αγωνιζόμενοι οφείλουν να ενημερώνουν τους τεχνικούς εφόρους για κάθε αλλαγή. Oι υπερσυμπιεστές που αντικαθίστανται είναι υποχρεωτικό να προσκομίζονται στους τεχνικούς εφόρους.

Aν κατά τη διάρκεια του αγώνα διαπιστωθεί ότι ένα σετ δεν έχει προσκομισθεί στους τεχνικούς εφόρους ή ότι χρησιμοποιείται σετ που δεν έχει ελεγχθεί, το αυτοκίνητο που θα το χρησιμοποιεί θα αποκλείεται από τον αγώνα.

Oι αγωνιζόμενοι πρέπει να παρουσιάζουν το αυτοκίνητό (ά) τους στον έλεγχο εξακρίβωσης σύμφωνα με τις απαιτήσεις του Παραρτήματος J (και των συμπληρωματικών εγκυκλίων του), άρθρο 254 παράγραφος 6.1 για την ομάδα N και άρθρο 255 παράγραφος 5.1.8.4 για την ομάδα A. Σε ό,τι αφορά τον τρόπο σφράγισης, όλα τα αυτοκίνητα της κατηγορίας Ε υποχρεούνται να ακολουθούν τα οριζόμενα για την ομάδα Α (πλην της διαμέτρου του περιοριστικού στομίου, η οποία αναφέρεται στον τεχνικό κανονισμό της κατηγορίας Ε).
Προκειμένου να είναι δυνατός ο έλεγχος και η σφράγιση σύμφωνα με τα ανωτέρω, πρέπει να έχουν προβλεφθεί τα παρακάτω:

1. H στερέωση των περιοριστών θα γίνεται υποχρεωτικά με δύο τουλάχιστον βίδες οι οποίες θα πρέπει να έχουν και οπές διαμέτρου 3 mm για τη σφράγισή τους. Kάθε άλλος τρόπος στερέωσης των περιοριστών απαγορεύεται

2. Oπές διαμέτρου 3 mm για να περνάει το σύρμα της σφράγισης:

· Στις δύο τουλάχιστον βίδες που στερεώνουν τον περιοριστή στο κέλυφος του συμπιεστή

· Στο κέλυφος του συμπιεστή

· Στο κέλυφος του στροβίλου
3. Oι οπές αυτές πρέπει να είναι έτσι ανοιγμένες ώστε το όλο σύστημα να μπορεί να σφραγίζεται από την επάνω πλευρά του και η σφράγιση να είναι εύκολα ορατή οποιαδήποτε στιγμή κατά τη διάρκεια του αγώνα, όταν ανοιχθεί το καπώ της μηχανής

4. H όλη διαδικασία πρέπει να γίνεται με ιδιαίτερη προσοχή καθώς ο αγωνιζόμενος είναι αποκλειστικά υπεύθυνος για την καλή διατήρηση της σφράγισης

5. Για τον τρόπο που πρέπει να γίνεται η σφράγιση βλέπε τα σχέδια 254.4

καταλυτΕΣ
Σε όλους τους εθνικούς (μη διεθνείς) αγώνες ράλι, μίνι ράλι, ράλι σπριντ, αναβάσεων και ταχύτητας η χρήση καταλυτών από τα αυτοκίνητα των ομάδων Α και Ν συνιστάται αλλά είναι προαιρετική.
Σε περίπτωση χρήσης καταλύτη, στην ομάδα Α ο καταλύτης πρέπει να είναι αναγνωρισμένος αγωνιστικού τύπου ενώ για την ομάδα Ν μπορεί να χρησιμοποιηθεί είτε αναγνωρισμένος καταλύτης αγωνιστικού τύπου είτε ο αρχικός καταλύτης του αυτοκινήτου (βλ. Παράρτημα J άρθρα 252.3.6 και 254.6.1).

Για τους διεθνείς αγώνες ράλι (Ακρόπολις, ΕΛΠΑ) είναι υποχρεωτική η χρήση καταλύτη (βλ. Παράρτημα J άρθρο 252.3.6).

Η χρήση μολυβδούχου βενζίνης σε καταλυτική εξαγωγή απαγορεύεται. Υπενθυμίζεται πως η χρήση μολυβδούχου βενζίνης ή διαφόρων πρόσθετων ή προσμίξεων στην βενζίνη είναι εξαιρετικά πιθανό να φράξουν και να καταστρέψουν τον καταλύτη
Ο έλεγχος κανονικής λειτουργίας ενός καταλύτη περιλαμβάνει τα ακόλουθα στάδια:

1. Οπτικός έλεγχος: ο οπτικός έλεγχος έχει σαν σκοπό τη διαπίστωση της μηχανικής κατάστασης του καταλύτη, ότι δηλ. ο καταλύτης δεν έχει υποστεί ζημιά (κατεστραμμένες ή καμμένες περιοχές), έχει την αναμενόμενη πυκνότητα κυψελών και τις αναμενόμενες διαστάσεις των κυψελών. Αν ο καταλύτης είναι αγωνιστικός, τότε αυτά τα μεγέθη περιλαμβάνονται στο δελτίο αναγνώρισής του και ο οπτικός έλεγχος γίνεται με καθρέπτη ή ενδοσκόπιο, μέσω των οπών ελέγχου. Αν ο καταλύτης είναι παραγωγής τότε πρέπει να αποσυνδεθεί από το σύστημα εξαγωγής

2. Λειτουργικός έλεγχος, μέθοδος (α): Μετράται η περιεκτικότητα CO των καυσαερίων με το αυτοκίνητο ακίνητο, τον κινητήρα σε κανονική θερμοκρασία και τον κινητήρα σε σταθερές στροφές μεταξύ 3000 και 6000 σ.α.λ. (ή όποιες σ.α.λ. αναφέρονται στο δελτίο αναγνώρισης του καταλύτη, αν υπάρχει). Η μέτρηση γίνεται με μετρητή καυσαερίων τύπου Bosch ETT 008.11 ή αντίστοιχο

3. Λειτουργικός έλεγχος, μέθοδος (β): Μετράται με ειδική συσκευή η θερμοκρασία των καυσαερίων και η περιεκτικότητά τους πριν και μετά τον αγωνιστικό καταλύτη. Και τα δύο μεγέθη πρέπει να είναι μικρότερα μετά από τον καταλύτη

Σε περίπτωση ελέγχου του καταλύτη, πρέπει να εφαρμόζεται ο οπτικός έλεγχος και μία τουλάχιστον από τις δύο μεθόδους λειτουργικού ελέγχου. Η μέγιστη περιεκτικότητα CO στα καυσαέρια μετά τον καταλύτη μπορεί να είναι 1%.

ΣΥΣΤΗΜΑΤΑ ΑΣΦΑΛΕΙΑΣ
8.1 Γενικά

Ισχύουν τα ακόλουθα σχετικά με τα συστήματα ασφάλειας σε όλους τους αγώνες και για όλες τις κατηγορίες (περιλαμβανομένων των ιστορικών αυτοκινήτων):

(α) Είναι υποχρεωτική η χρήση σε όλους τους αγώνες:

1. Κλωβών ασφάλειας σύμφωνα με το άρθρο 253.8 του Παραρτήματος J ή του αντίστοιχου τεχνικού κανονισμού
2. Αναγνωρισμένων κρανών (βλ. σχετική λίστα)

3. Αναγνωρισμένων σύμφωνα με το πρότυπο FIA 8856/2000 φορμών, πάνω εσώρουχων με μακριά μανίκια, κάτω εσώρουχων με μακριά μπατζάκια, καλτσών, μπαλακλάβα, παπουτσιών και γαντιών (τα τελευταία μόνο για τους οδηγούς).
4. Αναγνωρισμένων σύμφωνα με το πρότυπο FIA 8853/98 ή 8854/98 ζωνών ασφάλειας  (βλ. σχετική λίστα)

5. Αναγνωρισμένων σύμφωνα με το πρότυπο FIA 8855/99 καθισμάτων  (βλ. σχετική λίστα), ή καθισμάτων “εποχής”, προκειμένου για ιστορικά αυτοκίνητα
6. Χειροκίνητων πυροσβεστήρων σύμφωνα με το άρθρο 253.7.3 του Παραρτήματος J ή, εναλλακτικά, αναγνωρισμένων από τη Δ.Ο.Α. εγκατεστημένων συστημάτων πυρόσβεσης (βλ. σχετική λίστα)
(β) Είναι υποχρεωτική η χρήση σε όλους τους αγώνες ράλι, μίνι ράλι και ράλι σπριντ:

7. Αναγνωρισμένων από τη Δ.Ο.Α. εγκατεστημένων συστημάτων πυρόσβεσης (βλ. σχετική λίστα) και επιπλέον χειροκίνητων πυροσβεστήρων σύμφωνα με το άρθρο 253.7.3 του Παραρτήματος J.
(γ) Είναι υποχρεωτική η χρήση σε όλους τους αγώνες αναβάσεων και ταχύτητας:

8. Γενικών διακοπτών ηλεκτρικού κυκλώματος σύμφωνα με το άρθρο 253.13

Επιπλέον των παραπάνω, είναι υποχρεωτική η χρήση τυχόν άλλων μέτρων ασφάλειας που προβλέπονται από το άρθρο 253 του Παραρτήματος J και τους τεχνικούς κανονισμούς των αντίστοιχων ομάδων
H χρήση εγκατεστημένων συστημάτων πυρόσβεσης – ιδιοκατασκευών δεν επιτρέπεται, ούτε μπορεί ένα τέτοιο σύστημα να αντικαταστήσει ένα χειροκίνητο πυροσβεστήρα.
8.2 Παράταση ισχύος διεθνών προτύπων για εθνικούς αγώνες

Για τους εθνικούς αγώνες μόνο, παρατείνεται η ισχύς των παρακάτω προτύπων ασφάλειας:

FIA 8855/1999 για τα καθίσματα

FIA 8853/98 και 8854/98 για τις ζώνες ασφάλειας

FIA FT3-1999, FIA FT3.5, FIA FT5 για τις δεξαμενές καυσίμων ασφαλείας


από 5 έτη σε 8 έτη.


Αυτό σημαίνει πως:


Ενα κάθισμα σύμφωνο με τις προδιαγραφές FIA 8855/1999 θα γίνεται δεκτό μέχρι ακριβώς 8 έτη από το μήνα και έτος της κατασκευής του, τα οποία αναγράφονται στην ετικέτα στο πλάι του καθίσματος. Για παράδειγμα, ένα κάθισμα που έληγε σε διεθνές επίπεδο τον Ιούνιο του 2008, θα λήγει για εθνικούς αγώνες τον Ιούνιο του 2011.


Μία ζώνη ασφαλείας σύμφωνη με τις προδιαγραφές FIA 8853/98 ή FIA 8854/98 θα γίνεται δεκτή μέχρι το πολύ 3 επιπλέον έτη από το έτος που αναγράφεται στην ετικέτα της. Για παράδειγμα, μία ζώνη ασφάλειας, που έληγε σε διεθνές επίπεδο στο τέλος του 2008, θα λήγει για εθνικούς αγώνες στο τέλος του 2011

Μία δεξαμενή καυσίμων ασφαλείας σύμφωνη με τις προδιαγραφές FIA FT3-1999, FT3.5 ή FT5 θα γίνεται δεκτή μέχρι ακριβώς 8 έτη από το μήνα και έτος της κατασκευής της, τα οποία αναγράφονται είτε πάνω στη δεξαμενή είτε σε αντίστοιχη ετικέτα στο περίβλημά της είτε σε πιστοποιητικό του κατασκευαστή της.

Σε κάθε περίπτωση, πρέπει τα εν λόγω μέτρα ασφάλειας να είναι σε απολύτως άριστη κατάσταση και να μην έχουν εμπλακεί σε ατύχημα. Οι τεχνικοί έφοροι είναι αποκλειστικά αρμόδιοι για την πιστοποίηση της κατάστασης των μέτρων ασφάλειας και έχουν δικαίωμα να μην τα κάνουν δεκτά, αν δεν είναι σε απολύτως άριστη κατάσταση, ακόμα και αν δεν έχει εκπνεύσει η διάρκεια ισχύος των συγκεκριμένων καθισμάτων, ζωνών ασφάλειας και δεξαμενών καυσίμων ασφαλείας.

Η εν λόγω παράταση ισχύος των προτύπων δεν ισχύει για τα ράλι Ακρόπολις και ΕΛΠΑ , στα οποία ισχύουν οι διάρκειες των προτύπων, που καθορίζονται από τη ΔΟΑ (5 έτη).
Διευκρινίζεται τέλος, πως δεν υπάρχει πλέον η δυνατότητα επιπλέον παράτασης από τον κατασκευαστή, δηλ. τα 8 έτη είναι το μέγιστο, που μπορεί να επιτευχθεί.

8.3 Σύστημα  FHR (FRONTAL HEAD RESTRAINT) 
Το σύστημα FHR (FRONTAL HEAD  RESTRAINT) περιλαμβάνει το  HANS (Head and Neck Support) με προδιαγραφές 8858/2002 ή 858/2010  ή το HYBRID με προδιαγραφές 8858/2010    

Η χρήση του συστήματος FHR  περιλαμβάνει οπωσδήποτε:

1. Tην ίδια τη συσκευή  FHR και τους ιμάντες της, σύμφωνα με το πρότυπο FIA 8858/2002 ή 8858/2010.

2. Κράνη, που να φέρουν τις στρογγυλές μεταλλικές αγκράφες σύνδεσης των ιμάντων του συστήματος  FHR . Υπάρχουν δύο ειδών τέτοια κράνη, τα συμβατά με το πρότυπο FIA 8860/2004 ή  8860/2010 , τα οποία είναι εξαρχής πιστοποιημένα για χρήση με FHR , και τα κράνη, που είναι σύμφωνα με τα γνωστά πρότυπα BSI, SNELL κτλ. (και συνοδεύονται από τη σχετική “βασική” ετικέττα) και στα οποία υπάρχει η επιπλέον δυνατότητα χρήσης με FHR  και τα οποία είναι συμβατά με το πρότυπο FIA 8858/2002 ή 8858/2010  (και συνοδεύονται από επιπλέον σχετική εικέττα εκτός της “βασικής” ετικέττας).
Επίσης, η χρήση του συστήματος FHR περιλαμβάνει ενδεχομένως:

3. Ειδικά καθίσματα, τα οποία φέρουν σχετική ένδειξη συμβατότητας με το σύστημα FHR.
4. Ειδικές ζώνες ασφάλειας, οι οποίες συνήθως έχουν ιμάντες ώμου, που είναι φαρδύτεροι στην περιοχή του στέρνου και στενεύουν από την περιοχή του ώμου και του λαιμού και πίσω, δηλ. εκεί που στηρίζεται το σύστημα FHR. Αυτές οι ζώνες ασφαλείας απαγορεύεται να χρησιμοποιηθούν χωρίς το σύστημα FHR .
5. Συγκεκριμένα σημεία στερέωσης των ζωνών ασφαλείας στον κλωβό ασφαλείας, συμβατά με τις γωνίες, που συνιστώνται για την ορθή χρήση του συστήματος FHR
Τονίζεται, πως τα καθίσματα, οι ζώνες και οι κλωβοί ασφάλειας συνιστώνται να είναι συμβατά με το σύστημα FHR αλλά δεν είναι υποχρεωτικό, με την έννοια πως ο χρήστης πρέπει να δοκιμάσει το σύστημα FHR με τα υπάρχοντα καθίσματα – ζώνες – κλωβό ασφαλείας για να διαπιστώσει αν η χρήση του συστήματος είναι άνετη και κανονική ή αν του προκαλεί οποιαδήποτε δυσφορία. Αν πχ. αναγκάζεται να σκύβει, λόγω του ό,τι η συσκευή FHR ακουμπά στην πλάτη του καθίσματος σε ακατάλληλο σημείο, τότε η συγκεκριμένη συσκευή FHR δε συνιστάται να χρησιμοποιηθεί με το συγκεκριμένο κάθισμα. Αντίστοιχα για ζώνες ασφαλείας, που συνιστάται να στηρίζουν σωστά τη συσκευή FHR χωρίς να χάνουν το σχήμα τους ή να τσακίζουν ή να πιέζουν υπερβολικά τη συσκευή προς το σώμα του οδηγού. Αντίστοιχα για τα σημεία στερέωσης των ζωνών ασφάλειας, που συνιστάται να προσφέρουν τις βέλτιστες γωνίες για τη λειτουργία του συστήματος FHR.
Περισσότερες πληροφορίες στον οδηγό χρήσης του συστήματος FHR.

Επισημαίνεται τέλος, πως η μη σωστή τοποθέτηση του συστήματος FHR μπορεί να προκαλέσει δυσφορία και, σε περίπτωση ακατάλληλης τοποθέτησης, ενδέχεται το σύστημα FHR να μη λειτουργήσει όπως προβλέπεται, χωρίς όμως αυτό να συνεπάγεται επιπλέον κίνδυνο για το χρήστη. Δηλαδή, στη χειρότερη περίπτωση, το σύστημα FHR δεν αυξάνει μεν τον κίνδυνο αλλά δεν τον μειώνει κιόλας.


Η χρήση  του συστήματος FHR για τους εθνικούς αγώνες είναι υποχρεωτική:

· Για όλους τους αγώνες ράλλυ , μίνι ράλλυ , ράλλυ σπρίντ , ταχυτήτων και αναβάσεων και για τα ιστορικά από την  01/01/2012. 
Από τις παραπάνω υποχρεώσεις εξαιρούνται τα πληρώματα των  dragster.
8.4 Συντήρηση, αναγόμωση αναγνωρισμένων εγκατεστημένων συστημάτων πυρόσβεσης
Η συντήρηση - αναγόμωση των αναγνωρισμένων (homologated) εγκατεστημένων συστημάτων πυρόσβεσης πρέπει να γίνεται από τον κατασκευαστή τους ή τον εξουσιοδοτημένο αντιπρόσωπό του. Ο κατασκευαστής ή ο εξουσιοδοτημένος αντιπρόσωπος είναι οι μόνοι υπεύθυνοι για την ενημέρωση της αρχικής αυτοκόλλητης ετικέττας του συστήματος.

Κατ΄ εξαίρεση επιτρέπεται η συντήρηση - αναγόμωση των εν λόγω συστημάτων από τρίτους, εκτός του κατασκευαστή ή του εξουσιοδοτημένου αντιπροσώπου του, με τις ακόλουθες προϋποθέσεις:

· Ο συντηρητής - αναγομωτής είναι κατάλληλα εξουσιοδοτημένος - αδειοδοτημένος από το Κράτος τεχνίτης συστημάτων πυρόσβεσης

· Η συντήρηση - αναγόμωση του αναγνωρισμένου εγκατεστημένου συστήματος πυρόσβεσης γίνεται σύμφωνα με το δελτίο αναγνώρισής του. Συγκεκριμένα, χρησιμοποιείται ακριβώς το ίδιο υλικό (άρθρο 201),  η ίδια ποσότητα (άρθρο 202), πίεση (άρθρο 205) και λοιπές συνθήκες που αναφέρονται στο δελτίο αναγνώρισης. Τέτοιες πληροφορίες περιλαμβάνονται σε συνοπτκή μορφή σε σχετική τεχνική λίστα. Το πλήρες δελτίο αναγνώρισης είναι διαθέσιμο από το δικτυακό τόπο (Web site) της Δ.Ο.Α.: http://www.fia.com/resources/documents/1978737576__List_16_App_ext_system.pdf αλλά και από τον κατασκευαστή / αντιπρόσωπο του συστήματος.
· Πιστοποιεί το παραπάνω γεγονός με κατάλληλη ετικέττα, η οποία επικολλάται πάνω στον πυροσβεστήρα και αναγράφει τον αριθμό της αναγνώρισης του συστήματος (της μορφής “Ex.<αριθμός>.<έτος>”), το υλικό, την ποσότητα και την πίεση. Η ετικέττα σε καμία περίπτωση δεν επιτρέπεται να είναι αφαιρούμενη, ούτε να καλύπτει την αρχική ετικέττα του κατασκευαστή

· Συνοδεύει το σύστημα με ξεχωριστή υπεύθυνη δήλωση για τα παραπάνω, κατάλληλα σφραγισμένη και υπογραμμένη. Η δήλωση αυτή πρέπει πάντοτε να είναι διαθέσιμη στους τεχνικούς εφόρους κατά τους ελέγχους εξακρίβωσης.

Το σύστημα θεωρείται πως βρίσκεται σε ισχύ για όσο διάστημα καθορίζει ο κατασκευαστής ή ο εξουσιοδοτημένος αντιπρόσωπός τους ή, σε περίπτωση που η συντήρηση γίνει από τρίτο, για 2 έτη μετά την ημερομηνία συντήρησης - αναγόμωσής του.
8.5 Στήριξη καθισμάτων
Επιπλέον των οριζόμενων στο άρθρο 253.16 του Παραρτήματος J (τα οποία συνεχίζουν να ισχύουν και να γίνονται δεκτά), επιτρέπεται για όλα τα αυτοκίνητα όλων των κατηγοριών – ομάδων, περιλαμβανομένων των ιστορικών αυτοκινήτων, και για εθνικούς αγώνες μόνο, ο παρακάτω τρόπος στήριξης των καθισμάτων (βλ. σκαρίφημα σε εμπρόσθια ή οπίσθια τομή):

[image: image1.bmp]
Κάθε κάθισμα μπορεί να στηρίζεται σε δύο ευθύγραμμες εγκάρσιες δοκούς από αμιγή χάλυβα με μέγιστη περιεκτικότητα σε άνθρακα 0.3% χωρίς ραφές (βλ. και άρθρο 253.8.3 του Παραρτήματος J) με τις ακόλουθες προδιαγραφές:

· Κυκλικής διατομής με ελάχιστη διάμετρο 32 mm και πάχος σωλήνα 2.5 mm ή
· Τετραγωνικής διατομής (κοιλοδοκός) με πλευρά τουλάχιστον 30 mm και πάχος σωλήνα 2.5 mm
Κάθε άκρο κάθε δοκού καταλήγει με συγκόληση σε ένα πέδιλο από το ίδιο υλικό επιφάνειας τουλάχιστον 40 cm2 και πάχους τουλάχιστον 2.5 mm.
Οι δοκοί τοποθετούνται μεταξύ του “μαρσπιέ” και του “τούνελ” του αυτοκινήτου. Η στήριξη των δοκών στα σημεία αυτά γίνεται με τους ακόλουθους τρόπους:

· Με συγκόλληση 

· (Κατά προτίμηση) Με τρείς βίδες με μέγεθος τουλάχιστον M8 και προδιαγραφών 8.8 κατά ISO ή αυστηρότερης. Tα παξιμάδια πρέπει να είναι αυτασφαλιζόμενα ή να έχουν ροδέλλες ασφάλισης.
Και στις δύο περιπτώσεις, πρέπει να υπάρχει είτε πάνω είτε κάτω από το αμάξωμα, συγκολλημένη μια χαλύβδινη πλάκα ενίσχυσης εμβαδού τουλάχιστον 60 cm2 και πάχους τουλάχιστον 2.5 mm
Η στήριξη του καθίσματος είτε απευθείας είτε με χρήση κάποιας αναγνωρισμένης για το συγκεκριμένο κάθισμα βάσης με 4 βίδες (2 σε κάθε δοκό) με μέγεθος τουλάχιστον M8 και προδιαγραφών 8.8 κατά ISO ή αυστηρότερης. Tα παξιμάδια πρέπει να είναι αυτασφαλιζόμενα ή να έχουν ροδέλλες ασφάλισης. Kάθε σημείο στήριξης πρέπει να μπορεί να αντέχει δύναμη 15.000 N εφαρμοζόμενη προς οποιαδήποτε κατεύθυνση. Οι βίδες πρέπει οπωσδήποτε να διαπερνούν τη δοκό. Δεν επιτρέπεται η απευθείας κόλληση παξιμαδιών πάνω στις δοκούς.

Στο εσωτερικό της δοκού, στα σημεία όπου βιδώνεται το κάθισμα, πρέπει να υπάρχει χαλύβδινος ενισχυτικός δακτύλιος, με μήκος και τοποθέτηση και στερέωση έτσι ώστε να εφαρμόζει πλήρως στο εσωτερικό της δοκού. Σκοπός του δακτυλίου είναι να λειτουργεί ως αποστάτης και να μην επιτρέπει την τοπική σύνθλιψη της δοκού από τις τάσεις που εφαρμόζονται πάνω της από το βιδωμένο κάθισμα.
Μεταξύ του καθίσματος και της βάσης του επιτρέπεται για κάθε βίδα στήριξης η χρήση ενός συμπαγούς μεταλλικού αποστάτη δισκοειδούς μορφής, διαμέτρου τουλάχιστον 25 mm και πάχους το πολύ 10 mm.

Δεν επιτρέπεται ο συνδυασμός περισσότερων των 2 ξεχωριστών τεμαχίων αναγνωρισμένων βάσεων καθισμάτων ανά πλευρά του καθίσματος.
Δεν επιτρέπεται η χρήση ραγών (σιδηρόδρομων) εκτός και αν είναι του κατασκευαστή και τοποθετούνται απευθείας στις αρχικές θέσεις του κατασκευαστή στο αμάξωμα. Στην περίπτωση αυτή επιτρέπεται η τοποθέτηση αναγνωρισμένων βάσεων ή καθισμάτων πάνω στις ράγες αλλά όχι το αντίστροφο, δηλ. δεν επιτρέπεται η τοποθέτηση ραγών πάνω στις αναγνωρισμένες βάσεις.

9
ΛΑΣΠΩΤΗΡΕΣ
Σε όλους τους χωμάτινους αγώνες ράλι, μίνι ράλι και ράλι σπριντ είναι υποχρεωτική η χρήση σε όλους τους τροχούς λασπωτήρων σύμφωνα με το άρθρο 252.7.7 του Παραρτήματος J.
Σε όλους τους ασφάλτινους αγώνες ράλι, μίνι ράλι και ράλι σπριντ, καθώς και στις αναβάσεις, η χρήση λασπωτήρων είναι προαιρετική. Αν χρησιμοποιούνται λασπωτήρες, αυτοί πρέπει να είναι σύμφωνοι με το άρθρο 252.7.7 του Παραρτήματος J και να τοποθετούνται σε όλους τους τροχούς.
Στους αγώνες ταχύτητας οι λασπωτήρες απαγορεύονται.

ΤΕΧΝΙΚΟΙ ΚΑΝΟΝΙΣΜΟΙ ΑΓΩΝΩΝ ΤΑΧΥΤΗΤΑΣ
10.1 Γενικά

Στους αγώνες ταχύτητας τα αυτοκίνητα συμμετέχουν σύμφωνα με τους αντίστοιχους τεχνικούς κανονισμούς της ομάδας Α (Παράρτημα J άρθρο 255), της ομάδας Ν (Παράρτημα J άρθρα 254 και 254Α), των ομάδων ΕΝ, ΕΑ και ΕΕ (αντίστοιχος τεχνικός κανονισμός), της μελλοντικής ομάδας R (με την αντιστοίχιση των κλάσεων, που αναφέρεται στο κεφάλαιο 12 της παρούσης εγκυκλίου) και της ομάδας ST (Παράρτημα J 2001 άρθρο 262), εκτός των περιορισμών που αναφέρονται στην παρούσα εγκύκλιο.
10.2 Ομάδα Sport
Στην ομάδα Sport στους αγώνες ταχύτητας μπορούν να συμμετάσχουν τα ακόλουθα αυτοκίνητα, τα οποία χωρίζονται στις παρακάτω κατηγορίες:
	Κατηγορία
	Βασική

κλάση
	Τεχνικός κανονισμός

	Sport/3
	Α/6 kit car 
S1600

R2B
	J.255 και 880 κιλά
J.255 και 920 κιλά 
Τεχνικός κανονισμός ομάδας R και 980 κιλά 

	
	Α/5 kit car
	J.255 (kit car)

	
	ΕΕ/10 
ΕΑ/6
	Τεχνικός κανονισμός κατηγορίας Ε και 850 κιλά εξαιρούνται αυτοκίνητα με μονοπετάλουδη εισαγωγή
Τεχνικός κανονισμός κατηγορίας Ε 

Εξαιρούνται αυτοκίνητα με  μονοπετάλουδη  εισαγωγή

	
	ΕΕ/9 και ΕΑ/5
	Τεχνικός κανονισμός κατηγορίας Ε εξαιρούνται  αυτοκίνητα με  μονοπετάλουδη  εισαγωγή

	Sport/2
	A/5 –A/6
	J.255 

	
	ΕΕ/9 -  ΕΑ/5
EA/6 – EE/10


	Τεχνικός κανονισμός κατηγορίας Ε

Εξαιρούνται αυτοκίνητα με μη μονοπετάλουδη (πχ. τετραπετάλουδη) εισαγωγή

	Sport/1
	Ν/1 – Ν/2
	J.254 με τις επιπλέον ελευθερίες που προβλέπονται στην παρούσα εγκύκλιο (βλ. § 1.2)

	
	R1A - R1B
	Τεχνικός κανονισμός ομάδας R

	
	ΕΝ/1 – EN/2
	Τεχνικός κανονισμός κατηγορίας Ε


10.3 Ομάδα Open
Στην ομάδα Open στους αγώνες ταχύτητας μπορούν να συμμετάσχουν τα ακόλουθα αυτοκίνητα, τα οποία χωρίζονται στις παρακάτω κατηγορίες:
	Κατηγορία
	Βασική

κλάση
	Τεχνικός κανονισμός

	Μόνο για τη γενική κατάταξη
	BTCC/ST
	J.262

	
	ΕΕ/12 και ΕΑ/8 τετρακίνητα
	Τεχνικός κανονισμός κατηγορίας Ε

	Open/2
	N/4
	J.254 με τις επιπλέον ελευθερίες που προβλέπονται στην παρούσα εγκύκλιο  (βλ. § 1.2)

	
	A/8
	J.255

	
	Α/7 kit car
	J.255 (kit car)

	
	ΕΕ/12, ΕΑ/8, δικίνητα
	Τεχνικός κανονισμός κατηγορίας Ε

	Open/1
	A/7
	J.255

	
	R2C, R3C
	

	
	R3T, R3D
	

	
	N/3
	J.254 με τις επιπλέον ελευθερίες που πρόβλέπονται στην εγκύκλιο τεχνικών κανονισμών 2008 άρθρο 1.2

	
	ΕΕ/11 και ΕΑ/7
	Τεχνικός κανονισμός κατηγορίας Ε


10.4 Ομάδα Formula Saloon
Σύμφωνα με τον αντίστοιχο κανονισμό (βλ. παρακάτω)
10.5 Αλλες κατηγορίες

Αλλες κατηγορίες (πχ. ενιαίο, ιστορικά) συμμετέχουν σε αγώνες ταχύτητας σύμφωνα με τους αντίστοιχους τεχνικούς κανονισμούς τους.

10.6 Ισοζυγισμός

Με δεδομένη τη σημαντική διαφορά βάρους των αυτοκινήτων που συμμετέχουν στις επιμέρους υποκατηγορίες, δεν χρησιμοποιείται κάποιο σύστημα ισοζυγισμού.

ΤΕΧΝΙΚΟΙ ΚΑΝΟΝΙΣΜΟΙ ΡΑΛΙ ΣΠΡΙΝΤ

Σε ό,τι αφορά τους τεχνικούς κανονισμούς, τα ράλι σπριντ εξομειώνονται με τα ράλι και έχουν κοινούς τεχνικούς κανονισμούς, εκτός όσων αναφέρονται στην παρούσα εγκύκλιο.

Στα ράλι σπριντ όλα τα αυτοκίνητα πρέπει να δηλώνονται υποχρεωτικά στις ομάδες (Α, Ν) ή κατηγορίες (Ε ή ιστορικών 1, 2, 3 )  και τις αντίστοιχες κλάσεις στις οποίες ανήκουν και με βάση τις οποίες γίνεται ο τεχνικός έλεγχος στα αυτοκίνητα αυτά.

Στη συνέχεια, κατηγοριοποιούνται περαιτέρω σύμφωνα με τον κυλινδρισμό τους και το είδος τους, ως εξής:
	Κατηγορία
	Αυτοκίνητα

	Εως 1400 cc
	A/0 και A/0 kit car

A/5 και A/5 kit car
R1A

N/1

EΝ/1, EA/5 και ΕΕ/9

Και οι αντίστοιχες κλάσεις ιστορικών αυτοκινήτων

	1400 cc – 1600 cc
	Α/6 εκτός από Α6 kit car και S1600

R1B
Ν/2

ΕΝ/2 , ΕΑ/6 και ΕΕ/10

Και οι αντίστοιχες κλάσεις ιστορικών αυτοκινήτων

	1600 cc – 2000 cc
	A/6 kit car και S1600

A/7

R2B, R2C , R3C, R3T, R3D

N/3

EN/3 , EA/7 και ΕΕ/11

Και οι αντίστοιχες κλάσεις ιστορικών αυτοκινήτων

	Πάνω από 2000 cc
	A/7 kit car , ΕΑ/7 kit car 
A/8 (περιλαμβανομένων των WRC και WRC2)

N/4 (περιλαμβανομένων των S2000)
EA/8 ΕΝ/4  και EE/12

Και οι αντίστοιχες κλάσεις ιστορικών αυτοκινήτων


Δεν επιτρέπεται η απευθείας κατάταξη των αυτοκινήτων στις παραπάνω κατηγορίες κυλινδρισμού, χωρίς να αναφέρεται η ομάδα και η κλάση τους.

Τα βάρη των αυτοκινήτων kit car και S1600 είναι αυτά που ορίζονται στην §1.2 της παρούσης εγκυκλίου.

ΟΜΑΔΑ R
Η ΔΟΑ προγραμματίζει τη σταδιακή αντικατάσταση των ομάδων Α και Ν με τη νέα ομάδα R, η οποία περιγράφεται στα νέα άρθρα 260 και 260D του Παραρτήματος J.
Η αντικατάσταση θα είναι σταδιακή: τα αυτοκίνητα της ομάδας R συμμετέχουν σε αγώνες από το 2008 συνυπάρχοντας με τα αυτοκίνητα ομάδων Α και Ν. Η πλήρης αντικατάσταση των ομάδων Α και Ν από την ομάδα R ενδεχομένως θα γίνει κάποια στιγμή στο απώτερο μέλλον, ανάλογα με την αποδοχή της ομάδας R από την αγορά.
Δεν πρόκειται να υπάρξουν ξεχωριστά δελτία αναγνώρισης στην ομάδα R –τα εξαρτήματα που προβλέπονται από την ομάδα R περιλαμβάνονται σε μία επέκταση “VR” του βασικού δελτίου αναγνώρισης της ομάδας Α.

Στην Ελλάδα θα υπάρχει και η δυνατότητα επεκτάσεων VR σε εθνικά δελτία αναγνώρισης της ομάδας Α.
Στόχος της ομάδας R είναι η δημιουργία αγωνιστικών αυτοκινήτων χαμηλού κόστους, για εισαγωγή στους αγώνες αυτοκινήτου.
Οι κλάσεις της ομάδας R και η αντιστοίχιση τους με κλάσεις των υπαρχουσών ομάδων Ν και Α είναι ως εξής:

	Κλάση ομάδας R
	Κυλινδρισμός
	Κλάσεις ομάδων Ν και Α

	R1A
	- 1400 cc
	N/1

	R1B
	1400 cc – 1600 cc
	N/2

	Δεν υπάρχει
	
	N/3

	Δεν υπάρχει
	
	N/4 & S2000

	Δεν υπάρχει
	
	Α/5

	R2B
	1400 cc – 1600 cc
	Κατηγορία F3 

	R2C
	1600 cc – 2000 cc
	 A/7  

	R3T
	< 1600 cc Turbo (χωρίς πολλα-πλασιασμό του κυλινδρισμού επί συντελεστή) με περιοριστή Turbo 29 mm
	

	R3D
	< 2000 cc Turbo Diesel (χωρίς πολλα-πλασιασμό του κυλινδρισμού επί συντελεστή) με περιοριστή Turbo 35 mm
	

	R3C
	1600 cc – 2000 cc
	

	R4
	
	Δεν υπάρχει

	Δεν υπάρχει
	
	Α/7 kit car

	Δεν υπάρχει
	
	Α/8 & WRC/WRC2


Σε κάθε περίπτωση, καλούνται οι αγωνιζόμενοι να κάνουν τα μακροπρόθεσμα σχέδιά τους με βάση το δεδομένο της νέας αυτής ομάδας.

ΕΙΔΙΚΟΙ ΤΕΧΝΙΚΟΙ ΚΑΝΟΝΙΣΜΟΙ ΣΥΓΚΕΚΡΙΜΕΝΩΝ ΜΟΝΤΕΛΩΝ ΑΥΤΟΚΙΝΗΤΩΝ
Για συγκεκριμένα μοντέλα αυτοκινήτων και για εθνικούς αγώνες μόνο προβλέπονται τα ακόλουθα:

1. Peugeot 106S16 (αριθμός Δ.Α. Α-5565), Citroen Saxo VTS (αριθμός Δ.Α. A-5564) και MG Rover 25 (αριθμός Δ.Α. 5639): επιτρέπεται η χρήση διαφορετικού εξωτερικού σχήματος κελύφους κιβωτίου ταχυτήτων, με την προϋπόθεση ότι δεν αλλάζουν οι σχέσεις, που αναφέρονται στα αντίστοιχα Δ.Α.
2. Mitsubishi Lancer Evo VII (αριθμός Δ.Α. Α-5629), Mitsubishi Lancer Evo VIII (αριθμός Δ.Α. Α-5660), Mitsubishi Lancer Evo VIII MR (αριθμός Δ.Α. A-5673) και Mitsubishi Lancer Evo IX (αριθμός Δ.Α. Α-5688): μεταξύ των παραπάνω μοντέλων, επιτρέπεται ο συνδυασμός του πλαισίου (σασί) ενός μοντέλου με το σύνολο των μηχανικών μερών άλλου μοντέλου, αρκεί να διατηρούνται όπως έχουν αναγνωρισθεί για τα αντίστοιχα μηχανικά μέρη: (α) η εξωτερική εμφάνιση (β) τα αναγνωρισμένα υλικά του αμαξώματος (πχ. καπώ, φτερά, οροφή κτλ.). Για παράδειγμα, επιτρέπεται η χρήση πλαισίου από Evo VIII με τα μηχανικά μέρη, την εξωτερική εμφάνιση και τα υλικά του αμαξώματος από Evo IX.
3. Subaru WRX STI GDB “N-10” (αριθμός Δ.Α. Α-5656), Subaru WRX STI GDB “N-11” (αριθμός Δ.Α. Α-5676) και Subaru WRX STI GDB “N12” (αριθμός Δ.Α. Α-5695): μεταξύ των παραπάνω μοντέλων, επιτρέπεται ο συνδυασμός του πλαισίου (σασί) ενός μοντέλου με το σύνολο των μηχανικών μερών άλλου μοντέλου, αρκεί να διατηρούνται όπως έχουν αναγνωρισθεί για τα αντίστοιχα μηχανικά μέρη: (α) η εξωτερική εμφάνιση (β) τα αναγνωρισμένα υλικά του αμαξώματος (πχ. καπώ, φτερά, οροφή κτλ.). Για παράδειγμα, επιτρέπεται η χρήση πλαισίου από “N10” με τα μηχανικά μέρη, την εξωτερική εμφάνιση και τα υλικά του αμαξώματος από “N11”.

4. Τoyota Corolla AE111 (αριθμός Δ.Α. Α-5597): το κιβώτιο ταχυτήτων είναι ελεύθερο αρκεί να διατηρηθεί η αναγνωρισμένη διάταξη των σχέσεων. Μέγιστος αριθμός σχέσεων: 6 + όπισθεν. 
5. Για όλα τα μοντέλα αυτοκινήτων είναι ελεύθερη η χρήση οποιουδήποτε κατασκευαστή δαγκανών φρένων , η χρήση διαφορετικού σχήματος δαγκανών φρένων  και  οποιουδήποτε κατασκευαστή δισκόπλακων  ,   με την προυπόθεση         ότι δεν αλλάζουν οι διαστάσεις που αναφέρονται στο δελτίο αναγνώρισης και η θέση των δαγκανών (π.χ. εμπρός με πίσω ). 

ΤΕΧΝΙΚΟΙ ΚΑΝΟΝΙΣΜΟΙ ΙΣΤΟΡΙΚΩΝ ΑΥΤΟΚΙΝΗΤΩΝ
14.1 Χρονολογικές περίοδοι
Τα αυτοκίνητα, που μπορούν να συμμετέχουν σε αγώνες ιστορικών αυτοκινήτων, πρέπει να ανήκουν σε μία από τις ακόλουθες χρονολογικές περιόδους, όπως αυτές ορίζονται στο Παράρτημα K:

	Περίοδος
	Χρονολογία

	Ε
	1/1/1947 – 31/12/1957

	Ε
	1/1/1958 – 31/12/1961

	F
	1/1/1962 – 31/12/1965

	G1
	1/1/1966 – 31/12/1969

	G2
	1/1/1970 – 31/12/1971

	H1
	1/1/1972 – 31/12/1975

	H2
	1/1/1976 – 31/12/1976

	Ι
	1/1/1977 – 31/12/1981

	J1
	1/1/1982 -  31/12/1985


Σε όλες τις περιπτώσεις, τα αυτοκίνητα κατατάσσονται χρονολογικά ως προς τις τεχνικές τους προδιαγραφές και το δελτίο αναγνώρισής τους και όχι ως προς την πραγματική ημερομηνία κατασκευής τους.

14.2 Κατηγορίες και ομάδες
Τα αυτοκίνητα, που μπορούν να συμμετέχουν σε αγώνες ιστορικών αυτοκινήτων, κατατάσσονται σε κατηγορίες και κλάσεις κυβισμού σύμφωνα με τον πίνακα της προηγούμενης σελίδας.

Η κατάταξη αυτή βασίζεται στον κανονισμό του Ευρωπαϊκού Πρωταθλήματος Ράλι Ιστορικών Αυτοκινήτων της FIA.
Ενα ιστορικό αυτοκίνητο προσδιορίζεται λοιπόν από την κατηγορία του και την κλάση του. Για παράδειγμα:

1/A2 = Αυτοκίνητο μέχρι και το 1961 με κυβισμό από 1000 έως 1600 cc
1/Β3 = Αυτοκίνητο από το 1962 έως και το 1969 με κυβισμό από 1300 έως 1600 cc
2/C3 = Αυτοκίνητο από το 1970 έως και το 1975 με κυβισμό από 1600 έως 2000 cc
3/D4 = Αυτοκίνητο από το 1976 έως και το 1981 με κυβισμό πάνω από 2000 cc 

Ενα αυτοκίνητο δεν μπορεί να χρησιμοποιήσει επεκτάσεις του δελτίου αναγνώρισής του, που έχουν εκδοθεί μετά τη λήξη της χρονολογικής περιόδου της κατηγορίας του αυτοκινήτου. Πχ. αυτοκίνητο κατηγορίας 2 δεν μπορεί να χρησιμοποιήσει επέκταση του δελτίου αναγνώρισης, που εκδόθηκε μετά την 31/12/1975, διαφορετικά ανήκει στην κατηγορία 3.
ΣΥΝΟΠΤΙΚΗ ΠΑΡΟΥΣΙΑΣΗ ΚΑΤΗΓΟΡΙΩΝ ΚΑΙ ΚΛΑΣΕΩΝ ΙΣΤΟΡΙΚΩΝ ΑΥΤΟΚΙΝΗΤΩΝ
	Κατηγορία
	Περίοδος
	Χρονολογία
	Ομάδες
	Παρ. J
	Aυτοκίνητα
	Κλάση
	Κυβισμός (cc)

	1
	E
	1/1/1947 – 31/12/1957
	---
	1969
	Δρόμου
	Α1
	
– 1000

	
	
	
	
	
	
	A2
	1000
– 1600

	
	
	
	
	
	
	A3
	1600 +

	
	
	1/1/1958 – 31/12/1961
	1, 2, 3
	
	T + GT με Δ.Α.
	Α1
	
– 1000

	
	
	
	
	
	
	Α2
	1000
– 1600

	
	
	
	
	
	
	Α3
	1600 +

	
	F & G1
	1/1/1962 – 31/12/1969
	1, 2, 3
	
	T + GT με Δ.Α.
	Β1
	
– 1000

	
	
	
	
	
	
	Β2
	1000
– 1300

	
	
	
	
	
	
	Β3
	1300
– 1600

	
	
	
	
	
	
	Β4
	1600
– 2000

	
	
	
	
	
	
	Β5
	2000 +

	2
	G2 & H1
	1/1/1970 – 31/12/1975
	1, 2, 3, 4
	1975
	T + GT με Δ.Α.
	C1
	
– 1300

	
	
	
	
	
	
	C2
	1300
– 1600

	
	
	
	
	
	
	C3
	1600
– 2000

	
	
	
	
	
	
	C4
	2000
– 2500

	
	
	
	
	
	
	C5
	2500 +

	3
	H2 & I
	1/1/1976 – 31/12/1981
	1, 2, 3, 4
5*, 6*
	1981
	T + GT με Δ.Α.

Ειδικά αυτοκίνητα*

Πρωτότυπα*
	D1
	
– 1300

	
	
	
	
	
	
	D2
	1300
– 1600

	
	
	
	
	
	
	D3
	1600
– 2000

	
	
	
	
	
	
	D4
	2000 +

	4
	J1
	1/1/1982 – 31/12/1985
	A , B 
	1985
	T + GT με Δ.Α.


	--
	GROUP B > 1600 C.C. 

GROUP B ≤ 1600 C.C.  
GROUP A


	Δ.Α.
	Δελτίο αναγνώρισης

	Τ
	Αυτοκίνητα τουρισμού

	GT
	Αυτοκίνητα μεγάλου τουρισμού

	Παρ. J
	Με ποιάς χρονιάς το Παράρτημα J πρέπει να είναι σύμφωνα τα αυτοκίνητα. Δηλαδή, η κατηγορία 1 αγωνίζεται σύμφωνα με το Παράρτημα J του 1969, η κατηγορία 2 σύμφωνα με το Παράρτημα J του 1975 και η κατηγορία 3 σύμφωνα με το Παράρτημα J του 1981)

	Ομάδες
	Σε ποιές ομάδες, σύμφωνα με το αντίστοιχο Παράρτημα J, μπορούν να ανήκουν τα αυτοκίνητα

	*
	Μόνο για αγώνες ταχύτητας και αναβάσεων


14.3 Χρησιμοποιούμενοι κανονισμοί
Ανεξαρτήτως της κατηγορίας τους, τα αυτοκίνητα συμμετέχουν σε αγώνες λαμβάνοντας υπόψη τους ακόλουθους κανονισμούς και έγγραφα :

1. Το Παράρτημα Κ του 2011
2. Το Παράρτημα J της αντίστοιχης περιόδου, όπως φαίνεται στον πίνακα της προηγούμενης σελίδας

3. Το δελτίο αναγνώρισης της FIA (και μόνο) του συγκεκριμένου αυτοκινήτου
Επιπλέον, κάθε ιστορικό αυτοκίνητο που συμμετέχει σε αγώνες πρέπει να διαθέτει:

· Για αγώνες sporting, HTP (Historic Technical Passport -  Ιστορικό Τεχνικό Βιβλιάριο)
· Για αγώνες regularity, HTP ή HRCP (Historic Regularity Car Pass) ή δελτίο ταυτότητας FIVA
14.4 Συστήματα ασφάλειας
Τα προβλεπόμενα από το Παράρτημα Κ (άρθρο 5) συστήματα ασφάλειας (υποχρεωτικά για όσα αυτοκίνητα συμμετέχουν σε αγώνες sporting και προαιρετικά, αλλά συνιστώμενα, σε αγώνες regularity) είναι τα ακόλουθα (λεπτομέρειες για την εφαρμογή τους στην αντίστοιχη παράγραφο του άρθρου 5 του Παραρτήματος Κ, που φαίνεται εντός αγκυλών [ ]):
1. Γενικός διακόπτης ηλεκτρικού κυκλώματος [§ 5.3]. Επίσης, προστασία σωληνώσεων από φθορά και φωτιά [§ 5.4]
2. Για τα αυτοκίνητα της περιόδου Ε, πρέπει να χρησιμοποιείται είτε η αρχική δεξαμενή καυσίμων ή κάποια αναγνωρισμένη από τον κατασκευαστή δεξαμενή καυσίμων ή δεξαμενή καυσίμων ασφάλειας [§ 5.5]. Για όλα τα άλλα αυτοκίνητα η δεξαμενή καυσίμων είναι ελεύθερη, αλλά πρέπει να είναι γεμάτη με ειδικό “σφουγγάρι”. Για όλες τις κατηγορίες – περιόδους, σε περίπτωση χρήσης δεξαμενής καυσίμου ασφαλείας, αυτή πρέπει να είναι σύμφωνη με το τρέχον Παράρτημα J (άρθρο 253.14), δηλ. FT3-1999, FT3.5, FT5 [§ 5.5], Επίσης, από την περίοδο F και εξής είναι υποχρεωτική η ύπαρξη άφλεκτων διαχωριστικών χωρισμάτων.
3. Είναι υποχρεωτικός ένας τουλάχιστον χειροκίνητος πυροσβεστήρας, σύμφωνα με το τρέχον Παράρτημα J (άρθρο 253.7.3) ενώ συνιστάται η ύπαρξη αναγνωρισμένου εγκατεστημένου συστήματος πυρόσβεσης, σύμφωνα με το τρέχον Παράρτημα J (άρθρο 253.7.2) [§ 5.7]
4. Τα δοχεία περισυλλογής λαδιού είναι υποχρεωτικά σε αγώνες αναβάσεων και ταχύτητας και προαιρετικά σε αγώνες τύπου ράλι [§ 5.8]. Επίσης, όλες οι πεταλούδες των καρμπυρατέρ πρέπει να είναι εφοδιασμένες με ελατήριο κλεισίματος [§ 5.9] εκτός και αν διαθέτουν εσωτερικά τέτοιο μηχανισμό
5. Σε αγώνες ταχύτητας είναι υποχρεωτικοί δύο καθρέπτες [§ 5.10] ενώ σε ράλι πρέπει να είναι σύμφωνοι με τους οδικούς κανονισμούς
6. Τα εμπρόσθια παρ-μπριζ των αυτοκινήτων τουρισμού και μεγάλου τουρισμού πρέπει να είναι από γυαλί ασφαλείας (laminated) [§ 5.12]. Εξαιρέσεις μπορούν να εγκριθούν από την ΕΘΕΑ μόνο αν αποδεδειγμένα δεν υπάρχουν διαθέσιμα τέτοια παρ-μπριζ
7. Ολα τα αυτοκίνητα μετά το 1966 πρέπει να διαθέτουν αναγνωρισμένες ζώνες ασφάλειας σύμφωνες με το τρέχον Παράρτημα J (άρθρο 253.6) [§ 5.15]. Για αυτοκίνητα πριν το 1966 πρέπει να υπάρχουν ζώνες 4 σημείων πλάτους τουλάχιστον 3΄΄ σύμφωνα με το Παράρτημα J του 1993

8. Τα άγκιστρα ρυμούλκησης είναι υποχρεωτικά [§ 5.18]. Επίσης, από την περίοδο G και εξής (μετά την 1/1/1966) όλα τα εμπρός και πίσω καπό πρέπει να διαθέτουν τουλάχιστον δύο πρόσθετες στερεώσεις ασφάλειας [§ 5.17]
9. Η χρήση αναγνωρισμένων καθισμάτων σύμφωνα με το τρέχον Παράρτημα J (άρθρο 253.16) ή παλαιότερα  J ή αγωνιστικών καθισμάτων της εποχής [§ 5.22]. Τα προσκέφαλα συνιστώνται για όλα τα αυτοκίνητα [§ 5.16]. Απαγορεύεται η χρήση καθισμάτων του κατασκευαστή. 
10. Για τα αυτοκίνητα της περιόδου Ε (μέχρι 31/12/1961) συνιστώνται τα τοξύλια ασφάλειας (roll bar). 
11. Για τα αυτοκίνητα όλων των άλλων περιόδων (δηλ. μετά την 1/1/1962) και ομάδων (2, 4, 5, 6) τα τοξύλια ασφάλειας (roll bars) είναι υποχρεωτικά και συνιστώνται οι κλωβοί ασφάλειας (roll cages). Απαγορεύονται οι κατασκευές από αλουμίνιο ή άλλο ελαφρύ κράμα, εκτός και αν είναι μέρος του αρχικού αυτοκινήτου. Επιτρέπεται η αφαίρεση του πίσω καθίσματος. Κατά τα λοιπά επιτρέπονται τα τοξύλια ασφάλειας της περιόδου ή τοξύλια σύμφωνα με το τρέχον Παράρτημα J (άρθρο 253.8) ή τοξύλια σύμφωνα με τις παρακάτω προδιαγραφές:
· Σύμφωνα με το Παράρτημα J του 1993 (άρθρο 253.8)
· Ελάχιστες διαστάσεις 38 x 2,5 mm ή 40 x 2 mm
· Υποχρεωτικά στήριξη με βίδες, κόλληση επιπλέον προαιρετική. Στα κύρια σκέλη, πλάκα αντιστήριξης πάχους 3 mm και επιφάνειας 120 cm2,

· Υποχρεωτικά τα στοιχεία αντιστήριξης (κατευθείαν ευθύγραμμα προς τους θόλους ή να ακολουθούν το αμάξωμα)

· Υποχρεωτικό ένα τουλάχιστον διαγώνιο στοιχείο σε αγώνες αναβάσεων και ταχύτητας, προαιρετικό αλλά συνιστώμενο σε αγώνες τύπου ράλι

· Εκτός από τον κυρίως κλωβό (αν υπάρχει) και τα στοιχεία θυρών, δεν επιτρέπονται άλλα διαμήκη στοιχεία

Για περισσότερες λεπτομέρεις, βλ. Παράρτημα Κ, Παραρτήματα J της περιόδου και Παράρτημα J του 1993 
12. Για την κατηγορία J1 οι προδιαγραφές ασφαλείας είναι σύμφωνα με τις τρέχοντες προδιαγραφές ασφαλείας και σύμφωνα με το παράρτημα ΧΙ του παραρτήματος Κ. 

14.5  Τελικός τεχνικός έλεγχος Ιστορικών Αυτοκινήτων 
	Ελεγχος
	Κατηγορία
	Yποχρεωτικός

	Πλαίσιο (συμμόρφωση με το αρχικό)
	Ολες
	X

	Φρένα (διαστάσεις δίσκων - τακάκια - δαγκάνες - κυλινδράκια)
	Ολες
	X

	Bάρος
	Ολες
	X

	Αναρτήσεις
	Ολες
	X

	Σχέσεις 
	Ολες
	X

	Tροχοί (ζάντες, ελαστικά) 
	Ολες
	X

	Μετατροχιο – πλάτος Αμαξώματος
	Ολες
	Χ

	Κινητήρας (εισαγωγή – εξαγωγή – κυλινδρισμός)

	Ολες
	X


14.6 Έλεγχος των ιστορικών αυτοκινήτων  
Όλα τα ιστορικά αυτοκίνητα είναι υποχρεωμένα να περνούν από επιθεώρηση έτσι ώστε να ελέγχονται σύμφωνα με το ιστορικό τεχνικό βιβλιάριο (HTP) και τους κανονισμούς της εποχής.
15
ΟΜΑΔΑ  FORMULA SALOON  (FS)

1
Γενικά
Σκοπός της Κατηγορίας Formula Saloon είναι η δημιουργία μιάς ομάδας εξελιγμένων αγωνιστικών αυτοκινήτων για συμμετοχή σε αγώνες ταχύτητας και αναβάσεων.
Σε αυτή την κατηγορία γίνονται δεκτά όλα τα αυτοκίνητα εκτός από αμιγώς αγωνιστικά αυτοκίνητα των κατηγοριών Ν,Α,Ε,R,ST, WRC . 

Aπαγορεύονται τα ανοικτά αυτοκίνητα

Ο κυβισμός είναι ελεύθερος . Οι κλάσεις είναι δύο : αυτοκίνητα με υπερτροφοδοτούμενο κινητήρα (FST) και αυτοκίνητα ατμοσφαιρικά (FSA).   

2
Συστήματα ασφάλειας
Tα αυτοκίνητα της Κατηγορίας Formula Saloon  πρέπει να διαθέτουν:

1. Κλωβό ασφάλειας, όπως αναφέρεται στο Παράρτημα J του 2011 ή οποιοδήποτε αναγνωρισμένο κλωβό ασφάλειας

2. Φορητό πυροσβεστήρα, όπως προβλέπεται στο άρθρο 253.7.3 του Παραρτήματος J του 2011.
3. Zώνες ασφάλειας 4 τουλάχιστον σημείων σε άριστη κατάσταση, με δελτίο αναγνώρισης σε ισχύ (προδιαγραφές FIA 8853 / 98 ή 8854 / 98) συν όποια παράταση έχει δοθεί σε εθνικό επίπεδο και σύμφωνες με το Παράρτημα J του 2011 άρθρο 253.6
4. Καθίσματα σε άριστη κατάσταση, με δελτίο αναγνώρισης FIA 8855 / 1999 σε ισχύ συν όποια παράταση έχει δοθεί σε εθνικό επίπεδο και σύμφωνα με το Παράρτημα J του 2011 άρθρο 253.16. Οι βάσεις των καθισμάτων πρέπει επίσης να είναι είτε αναγνωρισμένες από τον κατασκευαστή είτε σύμφωνες με το Παράρτημα J του 2011 άρθρο 253.16 είτε σύμφωνες με τα αναφερόμενα στην εγκύκλιο περί τεχνικών κανονισμών (εγκάρσιες δοκοί)
5. Παρμπρίζ από γυαλί σε φύλλα (laminated)

6. Δακτύλιο ρυμούλκησης εμπρός και πίσω.

7. Γενικό διακόπτη ηλεκτρικού κυκλώματος όπως αναφέρεται στο Παράρτημα J του 2011 άρθρο 253.13.

8. Eνα εσωτερικό καθρέπτη και τουλάχιστον ένα εξωτερικό

9. Από 2 τουλάχιστον άγκιστρα για το στερέωμα καθενός από τα καπώ (εμπρόσθιο - οπίσθιο).

10. Αδιάβροχο και άφλεκτο διάφραγμα μεταξύ θαλάμου οδήγησης και χώρου αποσκευών εφόσον η δεξαμενή καυσίμου βρίσκεται εκεί.

11. Την αρχική δεξαμενή καυσίμου στην ίδια θέση. H αντικατάστασή της επιτρέπεται μόνο με αναγνωρισμένη δεξαμενή ασφαλείας τύπου FT3 / 1999 ή FT3.5 ή FT5 και με δελτίο αναγνώρισης σε ισχύ, οπότε μπορεί να τοποθετηθεί σε άλλο σημείο, αλλά πάντως εκτός του θαλάμου επιβατών.

12. Οποιεσδήποτε σωληνώσεις υγρών (καυσίμου, λαδιού κινητήρα, υδραυλικών υγρών, νερού κοκ.) περνούν μέσα από το θάλαμο των επιβατών πρέπει να είναι αεροπορικού τύπου ή αντίστοιχης ποιότητας (με πίεση θραύσης τουλάχιστον 70 bar) και να μην διακλαδίζονται και να μην έχουν ενώσεις εντός του θαλάμου των επιβατών
13. Δοχείο συλλογής που να δέχεται τις ‘’ αναθυμιάσεις ‘’ των λαδιών χωρητικότητας 2 λίτρων . 
3 Κινητήρας
Οι κινητήρες είναι ελεύθεροι και μπορεί να γίνει οποιαδήποτε αλλαγή, μετατροπή κτλ. με τις ακόλουθες προϋποθέσεις:

1. H θέση και διάταξη του κινητήρα είναι ελεύθερη .

2. Επιτρέπεται να τοποθετηθεί στο αυτοκίνητο κινητήρας ελεύθερος  ως προς τον τύπο και τον κατασκευαστή .

3. H εξάτμιση δεν πρέπει να εξέχει από την περίμετρο του αυτοκινήτου. Όταν η εξάτμιση βγαίνει στο πλάϊ, η έξοδός της δεν μπορεί να είναι πιο μπροστά από τη νοητή κάθετο που περνά από το μέσον του μεταξονίου του αυτοκινήτου.

4 Mετάδοση κίνησης
1. H θέση του κιβωτίου ταχυτήτων και του διαφορικού και ο αριθμός των κινητήριων τροχών είναι ελεύθερη .

2. Κάθε άλλη μετατροπή ή αλλαγή σε σχέση με το σύστημα μετάδοσης, πχ. σε κιβώτιο ταχυτήτων, διαφορικό, άξονα μετάδοσης (κεντρικό άξονα), ημιαξόνια, τον συμπλέκτη και το πλατό, είναι ελεύθερη.

3. Επίσης ελεύθερα είναι τα σημεία στήριξης και οι βάσεις του κιβωτίου ταχυτήτων και του διαφορικού.

5 Aνάρτηση

1. Τα σημεία της ανάρτησης στο σασί και στις πλήμνες (“μουαγιέ”) είναι ελεύθερα. 
2. Οι αντιστρεπτικές δοκοί (anti-roll bars) μπορούν ν’ αφαιρεθούν, να αντικατασταθούν με άλλες διαφορετικές .

3. H ενίσχυση όλων των στοιχείων της ανάρτησης με πρόσθετο υλικό είναι ελεύθερη.

4. Tο υλικό και οι διαστάσεις των ελατηρίων είναι ελεύθερα .

5. Eπιτρέπονται επιπρόσθετα ελατήρια με τον όρο ότι το βασικό ελατήριο παραμένει στη θέση του. 

6. Tα πιατέλα των ελατηρίων μπορούν να γίνουν ρυθμιζόμενα. Tα αμορτισέρ είναι ελεύθερα όχι όμως και ο αριθμός τους. 

7. Στις αναρτήσεις τύπου Mc Pherson επιτρέπεται να αντικατασταθούν οι μπουκάλες. 
8. Στα αυτοκίνητα με πίσω κίνηση η στήριξη του άκαμπτου άξονα είναι ελεύθερη.

9. Οι πλήμνες (μουαγιέ) είναι ελεύθερες .
10. Το ύψος είναι ελεύθερο αλλά κανένα τμήμα του αυτοκινήτου, πλην των τροχών, δεν πρέπει να ακουμπά στο έδαφος με τους τροχούς μίας πλευράς πλήρως ξεφουσκωμένους.
6 Tροχοί 
1. Οι διαστάσεις των τροχών και των ζαντών είναι ελεύθερες .
2. Oι τροχοί μπορεί να είναι διαφορετικοί εμπρός και πίσω.

3. Οι τροχοί δεν θα εξέχουν από τα φτερά του αυτοκινήτου .

7 Φρένα
1. Tα φρένα είναι ελεύθερα αρκεί να είναι διπλού κυκλώματος και να εξασφαλίζουν ικανοποιητική πέδηση. 

2. Tο χειρόφρενο είναι ελεύθερο. 

8 Σύστημα διεύθυνσης
1. Eπιτρέπεται η αλλαγή της σχέσης του τιμονιού, η τροποποίηση σε υδραυλική ή μη υποβοήθηση καθώς και η αποσύνδεση της υδραυλικής υποβοήθησης, εάν υπάρχει.

2. Tα σημεία στήριξης του συστήματος διεύθυνσης επιτρέπεται να ενισχυθούν καθώς επίσης να προστεθούν και νέα σημεία.

9 Aμάξωμα
1. Eπιτρέπεται κάθε ενίσχυση στο αμάξωμα και στο πλαίσιο, απαγορεύεται όμως να σχηματίζονται τρύπες και κοιλότητες.

2. Eπιτρέπεται κάθε αλλαγή στις βίδες και στα παξιμάδια. 

3. Aπαγορεύεται κάθε ελάφρωμα αμαξώματος και πλαισίου με αφαίρεση υλικού πάρα μόνο για την τοποθέτηση μηχανικών μερών .
4. Aπαγορεύεται καθε εξωτερική μετατροπή στο σχήμα του αμαξώματος.

5. Επιτρέπεται η αντικατάστασή των πλαϊνών  παραθύρων και πίσω παρμπρίζ με πλαστικά.

6. Επιτρέπεται η αντικατάσταση του εμπρός και του πίσω καπώ με άλλα από διαφορετικό υλικό της ίδιας μορφής, αλλά και της αναγκαίας μηχανικής αντοχής ώστε να μην  παραμορφώνονται από τις αεροδυναμικές δυνάμεις που αναπτύσσονται κατά τη διάρκεια του αγώνα και που επιπλέον να ασφαλίζονται με ικανοποιητικό τρόπο. 

7. Επιτρέπεται να τοποθετηθούν προεκτάσεις ( προσθήκες )  των φτερών  σε κάθε πλευρά με την προυπόθεση το μέγιστο πλάτος του οχήματος να μην ξεπερνά τα 1900 mm .
8. Ανά πάσα στιγμή τα φτερά ή οι προσθήκες πρέπει να καλύπτουν το λιγότερο ένα τόξο 60 μοιρών στο πάνω μέρος των τροχών

9. Επιτρέπεται η αφαίρεση καθισμάτων ή η αντικατάστασή τους.

10. Το ταμπλώ του αυτοκινήτου μπορεί να αντικατασταθεί με άλλο ή να τροποποιηθεί, αρκεί να καλύπτει όλο το πλάτος του θαλάμου επιβατών του αυτοκινήτου.

11. Επιτρέπεται η αφαίρεση διακοσμητικών σπόϊλερς, μονωτικών και εσωτερικών επενδύσεων. Oι μπροστινές πόρτες όμως πρέπει να έχουν εσωτερική επένδυση.

12. Επιτρέπεται η πλήρης κάλυψη των εμπρόσθιων φώτων ή η πλήρης αντικατάστασή τους με καλύματα. 
13. Επιτρέπεται η αφαίρεση των προφυλακτήρων μαζί με τις βάσεις τους

14. Επιτρέπεται η τροποποίηση των προφυλακτήρων και της μάσκας του αυτοκινήτου με τη διάνοιξη ανοιγμάτων για αερισμό ή ψύξη μέγιστου συνολικού εμβαδού 800 cm2 (πχ. διαστάσεις 20 x 40 cm).

15. O μηχανισμός ανοίγματος των εμπρός και πίσω καπό μπορεί να αφαιρεθεί.

16. Eπιτρέπεται η τοποθέτηση εμπροσθίου σπόιλερ

17. H θέση που στηρίζεται ο γρύλος για την ανύψωση του αυτοκινήτου είναι ελεύθερη. 

18. Eπιτρέπεται η επιπλέον στήριξη του μπροστινού και πίσω παρμπρίζ.

19. Eπιτρέπεται η τοποθέτηση προστατευτικής σίτας για τα φώτα. 

20. Eπιτρέπονται οι προστατευτικές ποδιές. 

21. Eπιτρέπεται η αλλαγή καλοριφέρ ή η αφαίρεσή του, αλλά πρέπει να υπάρχει εισαγωγή αέρα στο παρμπρίζ για να μη θολώνει. 

22. Tα πεντάλ και ο λεβιές των ταχυτήτων είναι ελεύθερα.

23. Επιτρέπεται η διάνοιξη επιπλέον ανοιγμάτων στο εμπρόσθιο καπώ του αυτοκινήτου (αν ο κινητήρας είναι μπροστά) ή στο πίσω καπώ (αν ο κινητήρας είναι πίσω) για αερισμό ή ψύξη του κινητήρα  ή τοποθέτηση μηχανικών μερών ( μόνο turbo ή εισαγωγή ) , με την προυπόθεση ότι δεν επηρεάζεται η ορατότητα του οδηγού . Το μέγιστο συνολικό εμβαδόν αυτών των ανοιγμάτων είναι 800 cm2 (πχ. διαστάσεις 20 x 40 cm).       

24. Επιτρέπεται η τοποθέτηση επιπλέον πίσω αεροτομής ή άλλης ή  αλλαγή ή τροποποίηση της υπάρχουσας με την προυπόθεση το ύψος της αεροτομής να μην ξεπερνά τα 10 εκατοστά από το ύψος της οροφής . 

10
Ηλεκτρικό σύστημα

1. Eπιτρέπεται η αλλαγή θέσης της μπαταρίας. Επιτρέπεται να τοποθετηθεί στο θάλαμο των επιβατών, εφ΄ όσον φέρει αδιάβροχο και μονωτικό κάλυμα.

2. Κατά τα λοιπά, και με την προϋπόθεση ύπαρξης γενικού διακόπτη το ηλεκτρικό σύστημα είναι ελεύθερο.

Σε αγώνες  ταχύτητας και αναβάσεων επιβάλλεται  η αφαίρεση της ρεζέρβας , του γρύλλου και των εργαλείων .

Τα αυτοκίνητα αυτής της κατηγορίας είναι υποχρεωμένα να φέρουν Δ.Τ.Τ. Ο τεχνικός έφορος εάν κρίνει ένα αυτοκίνητο μη ασφαλές μπορεί να μην του επιτρέψει την εκκίνηση 

15
ΚΑΥΣΙΜΑ

Σε όλους τους αγώνες του 2011 είναι υποχρεωτική η χρήση βενζίνης έως super αμόλυβδης που πωλείται σε πρατήριο υγρών καυσίμων σύμφωνα με τις παρακάτω προδιαγραφές που αναφέρονται στον επισυναπτόμενο πίνακα, όπως αναφέρονται στα ΦΕΚ 410Β/11-4-2001, 332/B/11-2-2004, 1730/Β/27-12-2001, 872/Β/4-6-2007, 1415/Β/26-9-2006, 190/Β/21-3-1995, 67/Β/28-1-2010:
Το ανωτέρω άρθρο 15 ισχύει από την 1η Σεπτεμβρίου 2011.

Έως τις 30 Ιουνίου 2011 ισχύει το άρθρο 252 του J 2011 

	
	ΠΡΟΔΙΑΓΡΑΦΕΣ ΒΕΝΖΙΝΩΝ


	
	
	

	ΠΡΟΔΙΑΓΡΑΦΕΣ


	ΜΕΘΟΔΟΙ ΕΛΕΓΧΟΥ
	ΑΜΟΛΥΒΔΗ 

 98 RON
	ΑΜΟΛΥΒΔΗ  

 95 RON
	ΑΜΟΛΥΒΔΗ 

 100 RON
	ΒΕΝΖΙΝΗ ΜΕ ΥΠΟΚΑΤΑΣΤΑΤΟ ΜΟΛΥΒΔΟΥ, LRP 

	
	ASTM/IP
	ISO/EN
	
	
	
	

	ΠΥΚΝΟΤΗΤΑ 15 0C,  kg/m3
	D-1298

D-4052
	ΕΝ ISO 3675

EN ISO 12185
	720 - 790
	720-775
	720-790
	720-775

	ΑΠΟΣΤΑΞΗ 70 0C,  %v/v
	D-86


	prEN ISO 3405:1998


	A 10-48  C 10-50 C1 10-50
	A 20-48  C 22-50 C1 22-50
	A 10-48  C10-50 C1 10-50
	A 20-48   C 22-50  C1 22-50

	ΑΠΟΣΤΑΞΗ 100 0C,  % v/v
	
	
	A 46-71  C 46-71 C1 46-71
	A 46-71  C 46-71 C1 46-71
	A 46-71   C 46-71 C1 46-71
	A 46-71    C 46-71 C1 46-71

	ΑΠΟΣΤΑΞΗ 150 0C,  % v/v min.
	
	
	75
	75
	75
	75

	ΤΕΛΟΣ ΑΠΟΣΤΑΞΗΣ,  0C max
	
	
	210
	210
	210
	210

	ΥΠΟΛΕΙΜΜΑ,  max.  %v/v
	
	
	2
	2
	2
	2

	ΧΡΩΜΑ
	Visual
	
	ΑΧΥΡΟΚΙΤΡΙΝΟ
	ΑΧΥΡΟΚΙΤΡΙΝΟ
	ΑΧΥΡΟΚΙΤΡΙΝΟ
	ΠΡΑΣΙΝΟ

	ΑΡΙΘΜΟΣ ΟΚΤΑΝΙΟΥ RON,  min
	D-2699

D-2700
	EN 25164:1993

EN 25163:1993
	98
	95
	100
	96

	ΜΟΛΥΒΔΟΣ,  mg/l max.
	D-3341
	EN 237:1996
	5
	5
	5
	5

	ΤΑΣΗ ΑΤΜΩΝ, KPa
	D-323
	ΕΝ12/1993

prEN 13016

1:1997 (β)
	 A 45-60   C 50-80

C1 50-80
	 A 45-60   C 50-80

C1 50-80
	 A 45-60   C 50-80

C1 50-80
	 A 45-60   C 50-80

C1 50-80

	ΘΕΙΟ,  mg/kg   max.
	D-4294
	EN ISO 14596:1998

EN ISO  8754:1995

EN 24260:1994
	10
	10
	10
	10

	ΒΕΝΖΟΛΙΟ, % v/v  max.
	D-5443
	EN 12177:1998

EN 238:1996
	1
	1
	1
	1

	ΑΡΩΜΑΤΙΚΑ , % v/v  max.
	D-1319
	EN 12177:1998

EN 238:1996
	35
	35
	35
	35

	ΟΛΕΦΙΝΕΣ , % v/v  max.
	
	
	18
	18
	18
	18

	ΑΝΤΟΧΗ ΣΤΗΝ ΟΞΕΙΔΩΣΗ,  min.
	D-525
	ΕΝ ISO 7536
	360
	360
	360
	360

	ΚΟΜΜΙΩΔΗ,  mg/100ml   max.
	D-381
	EN ISO 6246
	5
	5
	5
	5

	ΔΙΑΒΡΩΣΗ ΧΑΛΚΟΥ max (3h στους 500C)
	D-130
	EN ISO 2160
	ΚΛΑΣΗ 1
	ΚΛΑΣΗ 1
	ΚΛΑΣΗ 1
	ΚΛΑΣΗ 1

	ΔΕΙΚΤΗΣ ΑΤΜΟΦΡΑΞΗΣ 10VP +7 E70 max.
	
	ISO 3405

EN 12
	1050 ΚΛΑΣΗ C1
	1050 ΚΛΑΣΗ C1
	1050 ΚΛΑΣΗ C1
	1050 ΚΛΑΣΗ C1

	ΚΙΝΙΖΑΡΙΝΗ, mg/l
	ΙΡ-298/92
	
	0
	3
	0
	0

	ΠΕΡΙΕΚΤΙΚ. ΟΞΥΓΟΝΟΥ, %m/m max.
	
	EN 1601:1997

PrEN 13132:1998
	2,7
	2,7
	2,7
	2,7

	ΜΕΘΑΝΟΛΗ,   % v/v  max.
	
	EN 1601:1997

prEN 13132:1998
	3
	3
	3
	3

	ΑΙΘΑΝΟΛΗ ,    % v/v  max.
	
	
	5
	5
	5
	5

	ΙΣΟΠΡΟΠΥΛΙΚΗ ΑΛΚΟΟΛΗ, % v/v  max.
	
	
	10
	10
	10
	10

	ΤΡΙΤΟΤ. ΒΟΥΤΙΛΙΚΗ ΑΛΚΟΟΛΗ, % v/v max.
	
	
	7
	7
	7
	7

	ΙΣΟΒΟΥΤΙΛΙΚΗ ΑΛΚΟΟΛΗ, % v/v  max.
	
	
	10
	10
	10
	10

	ΑΙΘΕΡΕΣ  (( 5 άτομα C), % v/v  max,
	
	
	15
	15
	15
	15

	ΑΛΛΕΣ ΟΞΥΓΟΝΟΥΧΕΣ, % v/v  max.
	
	
	10
	10
	10
	10

	ΚΑΛΙΟ


	
	NF MO7-065, 
IP 456/00
	0
	0
	0
	10-20

	Κλάση  A: 1/5 - 30/9,   Κλάση  C: 1/11 - 31/3,   ΚλάσηC1: 1/4-30/4 & 1/10-31/10

Βάση καθίσματος





Βάση καθίσματος





Βίδα





Βίδα

